DailyReportbd – নিরাপত্তার ভয়ে ঢাকা আসছেন না বিদেশী কর্মকর্তারা\nনিরাপত্তার ভয়ে ঢাকা আসছেন না বিদেশী কর্মকর্তারা\nঢাকা, ১৮ অক্টোবর : সম্প্রতি বাংলাদেশে দু’জন বিদেশি নাগরিককে হত্যার পর নিরাপত্তার কারণ দেখিয়ে আন্তর্জাতিক দুটি বড় পোশাক প্রতিষ্ঠান বাংলাদেশ সফর বাতিল করে। সংবাদ সংস্থা রয়টার্সের এক প্রতিবেদনে বলা হয়, চলতি মাসে পোশাক শিল্প প্রতিষ্ঠান এইচ এন্ড এম এবং গ্যাপের শীর্ষ পর্যায়ের কর্মকর্তার বাংলাদেশে আসার কথা থাকলেও তারা সেটা বাতিল করেন।\nতবে এই ঘটনায় পোশাক শিল্পের ওপর কোন প্রভাব পড়বে না বলে মনে করছে প্রতিষ্ঠানটি।\nতৈরি পোশাক খাত বাংলাদেশের অন্যতম বৃহৎ রপ্তানি আয়ের উৎস।\nবাংলাদেশে তৈরি পোশাক রপ্তানিকারকদের প্রতিষ্ঠান বিজিএমইএর সভাপতি সিদ্দিকুর রহমান অবশ্য বলছেন, বিদেশি নাগরিক হত্যার পর কিছু কিছু বিদেশি ক্রয় প্রতিষ্ঠান উদ্বেগ প্রকাশ করলেও বড় প্রভাব ফেলার মত কোন পরিস্থিতি বাংলাদেশে তৈরি হয়নি। এছাড়া আন্তর্জাতিক প্রতিষ্ঠান এইচএন্ডএমের কর্মকর্তা ইতিমধ্যে বাংলাদেশ ঘুরে গেছেন বলেও তিনি উল্লেখ করেন।\nশনিবার ঢাকায় পোশাক শিল্প খাতের সার্বিক পরিস্থিতি নিয়ে এক সংবাদ সম্মেলনে প্রতিষ্ঠানটি বলছে, বিদেশি নাগরিকদের হত্যার ঘটনায় দেশের ভাবমূর্তি কিছুটা নষ্ট হয়েছে, তবে এর সুষ্ঠু বিচার হলে পোশাক খাতে এর কোনো প্রভাব পড়বে না।\nকিন্তু নিরাপত্তার কারণে পোশাক শিল্পের ওপর কোনো প্রভাবে আশঙ্কা না করলেও – অন্য একটি বিষয় বাংলাদেশের পোশাক খাতের অনেককে উদ্বেগের মধ্যে ফেলেছে।\nআর তা হলো, আমেরিকাসহ এশিয়া-প্রশান্ত মহাসাগরীয় অঞ্চলের ১২টি দেশের একটি চুক্তি স্বাক্ষর – যার ফলে মার্কিন বাজারে বাংলাদেশের পোশাক রপ্তানি নতুন করে প্রতিযোগিতার মধ্যে পড়তে পারে।\nসম্প্রতি আমেরিকাসহ ১২টি দেশের মধ্যে টিপিপি সম্পাদিত চুক্তি নিয়ে উদ্বেগ প্রকাশ করেছেন তৈরি পোশাক কারখানার মালিকরা।\nসম্প্রতি যুক্তরাষ্ট্রসহ এশীয় ও প্রশান্ত মহাসাগরীয় অঞ্চলের ১২টি দেশের মধ্যে ট্রান্স-প্যাসিফিক পার্টনারশিপ বা টিপিপি চুক্তি স্বাক্ষরিত হয়। এই চুক্তির ফলে বাংলাদেশের প্রধান প্রতিদ্বন্দ্বী ভিয়েতনাম বিনা শুল্কে মার্কিন যুক্তরাষ্ট্রে পোশাক রফতানি করতে পারবে।\nবিজিএমইএর সভাপতি মি. রহমান বলছেন, এর ফলে যুক্তরাষ্ট্রের বাজারে পোশাক রফতানিতে বড় প্রতিযোগিতার মুখে পড়বে চুক্তির বাইরে থাকা বাংলাদেশ।\nআন্তর্জাতিক বাজারে এই প্রতিযোগিতা কমিয়ে আনার জন্য বাংলাদেশও কিভাবে এই চুক্তিভুক্ত দেশ হতে পারে – সে চেষ্টা করা হচ্ছে বলে তিনি জানান।\nতবে চুক্তি কার্যকরের জন্য মার্কিন কংগ্রেসে পাশ হওয়ার পরেই এর প্রকৃত প্রভাব জানা যাবে।\nএদিকে পোশাক শিল্পে ভিয়েতনামের উৎপাদন অবকাঠামা বাংলাদেশের মতই। তাছাড়া দেশটি বাংলাদেশের চেয়ে বেশি পণ্য মার্কিন যুক্তরাষ্ট্রে রপ্তানি করে।\nএই চুক্তির ফলে যদি তারা শুল্কমুক্ত সুবিধা পায় তাহলে সেটা বাংলাদেশের জন্য কতটা চ্যালেঞ্জের হবে?\nগবেষণা প্রতিষ্ঠান সেন্টার ফর পলিসি ডায়লগের খন্দকার গোলাম মোয়াজ্জেম বলছিলেন, আন্তর্জাতিক বাজারে এ ১২টি দেশের সাথেই বাংলাদেশকে এখন প্রতিযোগিতায় নামতে হবে।\nবাংলাদেশের রপ্তানি আয়ের প্রায় ৮৩ শতাংশ আয় হয় তৈরি পোশাক খাত থেকে।\nসেক্ষেত্রে দেশগুলো কাঁচামালের খরচ জুগিয়ে শুল্কমুক্ত সুবিধা কতটা ভোগ করতে পারবে সেটা নিয়েও প্রশ্ন উঠছে। সূত্র : বিবিসি বাংলা\nআসছেন কর্মকর্তারা ঢাকা না নিরাপত্তার নিরাপত্তার ভয়ে ঢাকা আসছেন না বিদেশী কর্মকর্তারা বিদেশী ভয়ে\nPrevious Postশেখ রাসেলের ৫১তম জন্মদিন আজ Next Postওয়ালটন জাতীয় গর্ব : আইসিটি প্রতিমন্ত্রী\n‘ঢাকা’ নিয়ে হলিউড সিনেমা!\nনয়াপল্টনে জনসভার মঞ্চ প্রস্তুত, আসছেন নেতাকর্মীরা


সমবেগ কি উদাহরণসহ ব্যাখ্যা করুন - উত্তর অন্বেষা\nসমবেগ কি উদাহরণসহ ব্যাখ্যা করুন\n18 জুন 2020 "পদার্থ বিজ্ঞান" বিভাগে জিজ্ঞাসা করেছেন Lamyea Noor (390 পয়েন্ট)\nসমবেগ বলতে কি বোঝায়?\n18 জুন 2020 উত্তর প্রদান করেছেন Nijhum (948 পয়েন্ট)\nসময়ের সাথে বস্তুর সুষম পরিবর্তনকে অর্থাৎ সময়ের সাথে সাথে বস্তুর বেগের মান অ দিকের পরিবর্তন না হলে তাকে সমবেগ বলে। যেমন- একটি গাড়ি ১০মিটার/সেকেন্ড২ গতিতে সমবেগে চলতে লাগলো। এর মানে হল গাড়িটি প্রতি সেকেন্ডে একই বেগ অর্থাৎ ১০মিটার/সেকেন্ড২ এ চলবে।\n18 জুন 2020 মন্তব্য করা হয়েছে করেছেন Lamyea Noor (390 পয়েন্ট)\nআরেকটু ভালো করে বুঝিয়ে দিলে ভালো হয়\nআমাদের চারপাশে এমন কি কোনো উদাহরণ আছে যেটা সমবেগে চলতে থাকে??\n18 জুন 2020 মন্তব্য করা হয়েছে করেছেন Nijhum (948 পয়েন্ট)\nকী বুঝতে চান সেটা একটু নির্দিষ্ট করে বললে ভাল হতো। আর উদাহরণ হচ্ছে ঘড়ির কাঁটা। এটি সবসময় সমবেগে ঘুরতে থাকে।\nসমবেগ ও ত্বরণের মধ্যে পার্থক্য কি?\n26 সেপ্টেম্বর 2020 উত্তর প্রদান করেছেন Naeem (542 পয়েন্ট)\nকোন গতিশীল বস্তুর বেগ যদি এমন হয় যে, বস্তুর বেগ সর্বদা একই হারে চলে এবং দিকের কোন পরিবর্তন না হয় (বেগ যেহেতু ভেক্টর ) তবে তাকে সমবেগ বলে। উল্লেখ্য যে , সমবেগের ত্বরণ সর্বদা শূন্য হয় । সমবেগের একক হল মি/সে১\nধরুন একটি গাড়ি ৭ মি/সে১ বেগে স্থির অবস্থান থেকে যাত্রা শুরু করল এবং তার শেষ বেগ ছিল আদি বেগের সমান অর্থৎ যাত্রাপথে বেগের কোন পরিবর্তন হয়নি। এই বেগের পরিবর্তন না হওয়ার জন্য গাড়ির বেগটি সমবেগ । যদি বেগের কোন প্রকার পরিবর্তন হতো ( ৭ মি/সে থেকে ৮ মি/সে বা ৬ মি/সে হতো) তবে কিন্তু সেটাকে আমরা সমবেগ বলতাম না।\n27 সেপ্টেম্বর 2020 উত্তর প্রদান করেছেন Waruf (3.6k পয়েন্ট)\nত্বরনঃ সময়ের সাথে বস্তুর বেগ বৃদ্ধির হারকে ত্বরন বলা হয়। অর্থাৎ গতিশীল বস্তু যদি প্রতিসেকেন্ডে তার পূর্ব সেকেন্ড অপেক্ষা বেশি গতিতে চলতে থাকে তবে তা ত্বরন এবং অসম বেগ বলে পরিচিত। কিন্তু অসম বেগের ক্ষেত্রে শুধু বৃদ্ধি না পেয়ে পূর্ব সেকেন্ড অপেক্ষা কম বেগেও চলতে পারে।\nকাজেই বলা যায় যে, কোন গতিশীল বস্তুর বেগ যদি প্রতিসেকেন্ডে তার পূর্ব সেকেন্ড অপেক্ষা কম বা বেশি গতিতে না চলে পূর্ব সেকেন্ডের সমান গতিতে চলতে থাকে তবে তাকে সমবেগ বলে।\nসমবেগের সাথে দিকের সম্পর্ক নাই। সমবেগ বক্র রেখা বা সরল রেখায়ও হতে পারে। যেমন বক্র বেগের ক্ষেত্রে পৃথিবী বা চাঁদ একই সমবেগে ঘুরছে।\nআবার আপনি যদি একটি দৌড় প্রতিযোগিতায় বর্গাকার মাঠের চারপাশে সমবেগে দৌড়াতে থাকেন তবে আপনার দিক পরিবর্তন হলেও তা সমবেগ। এখানে কর্ণার ঘোরার সময় বেগ যদি কিছুটা কমে যায় তবুও তা সমবেগ কারন চার কর্ণারে চারবার করে সমান মাত্রায় গতি কমবে। তাই এটি সমবেগ।\nযদি চার কর্নারে চার রকম গতি দেন তখন তা অনিয়মিত গতি হবে বলে আর সমবেগ বলা যাবেনা।\nগাণিতিক ব্যাখ্যাসহ বিস্তারিত এখানে দেখুন\n27 সেপ্টেম্বর 2020 মন্তব্য করা হয়েছে করেছেন Naeem (542 পয়েন্ট)\nwaruf ভাই , দিক যখন পরিবর্তন হয় তখন নাকি সেটা সমদ্রুতি হয়ে যায় ? স্যার একবার ক্লাসে বলেছিল ।\n27 সেপ্টেম্বর 2020 মন্তব্য করা হয়েছে করেছেন Waruf (3.6k পয়েন্ট)\nহ্যা সমদ্রুতি, কিন্তু এই খানে তো সেরকম কিছু বলা হচ্ছেনা, সমবেগের কথা বলা হচ্ছে, যেখানে বেগের মান সব সময় সমান। কর্ণের ক্ষেত্রে যে কথাটি বলেছি সেটা "যদি" ক্ষেত্রে। কিন্তু সমবেগে চলমান বস্তুর এই "যদি" শর্ত আসেনা। আমি বলার কারন নিজে দৌড় প্রতিযোগিতার কথা বলেছি যেখানে বস্তু নয়, মানুষ কাজ করে, কিন্তু বস্তু তো নিজে বেগ থামাতে পারেনা। এছাড়াও মূল সঙ্গা ও ব্যাখ্যায় কিন্তু পরিস্কার করে দিয়েছি। নিজের উদাহরনের ক্ষেত্রে সমস্যা হলে বলুন ওটা বাদ দিয়া দেই\nবুঝতে পেরেছি। আপনাকে অনেক ধন্যবাদ।\nসমবেগ হলে সমদ্রুতি হতে হবে, কিন্তু সমদ্রুতি হলে সমবেগ নাও হতে পারে ব্যাখ্যা কর?\n29 অক্টোবর 2019 "পদার্থ বিজ্ঞান বই" বিভাগে জিজ্ঞাসা করেছেন Md.Sazedur Rahman (54 পয়েন্ট)\nঅভিকর্ষ বল সংরক্ষণশীল বল ব্যাখ্যা কর\n17 নভেম্বর 2020 "পদার্থ বিজ্ঞান" বিভাগে জিজ্ঞাসা করেছেন Naeem (542 পয়েন্ট)\n27 এপ্রিল 2020 "পদার্থ বিজ্ঞান" বিভাগে জিজ্ঞাসা করেছেন মোঃ শাহরিয়ার আদনান (1.1k পয়েন্ট)\nToday Visits : 3789


DrikNEWS | আইসিটি আইন বাতিল, হয়রানি চলমান DrikNEWS\nতথ্য ও যোগাযোগ প্রযুক্তি- আইসিটি আইন বাতিল হলেও ২০১৮ সালে মানবাধিকারকর্মী ও আলোকচিত্রী ড. শহিদুল আলমের বিরুদ্ধে নিপীড়নমূলক মামলা আজও চলমান। প্রায় ৪ বছর ধরে বিতর্কিত ও বাতিল ৫৭ ধারায় আইনি হয়রানিতে ভুগছেন ড. শহিদুল। বিশিষ্টজনদের মতে, সাইবার অপরাধ দমনের নামে এসব আইন মূলত ভিন্নমত দমনেই প্রয়োগ করা হচ্ছে।\n২০১৮ সালে ‘নিরাপদ সড়ক চাই’ আন্দোলন ফেইসবুক লাইভে প্রচার করেছিলেন আন্তর্জাতিক খ্যাতিসম্পন্ন এই আলোকচিত্রী। বাংলাদেশের নিরাপদ সড়ক আন্দোলন নিয়ে আন্তর্জাতিক গণমাধ্যম আল জাজিরার এক সাক্ষাতকারে আন্দোলনকারীদের ওপড় নির্যাতনের ঘটনা তুলে ধরেন এবং এক্ষেত্রে সরকারের সমালোচনা করেন ড. শহিদুল।\nএরপর শিক্ষার্থীদের এই আন্দোলনের মাঝেই ৫ আগস্ট দৃক এবং পাঠশালা সাউথ এশিয়ান মিডিয়া ইনস্টিটিউটের প্রতিষ্ঠাতা ড. শহিদুল আলমকে চোখ বেঁধে ও পেছনে হাত কড়া পরিয়ে বাড়ি থেকে তুলে নিয়ে যায় সাদা পোশাকধারী গোয়েন্দা পুলিশ। পরদিন ৬ আগস্ট তার বিরুদ্ধে আইসিটি আইনে মামলা হয়।\nএই আন্দোলনে সমর্থনের কারণে আন্দোলনকারী শিক্ষার্থীরাসহ গ্রেফতার-নিপীড়নের শিকার হয়েছেন সচেতন নাগরিকরাও। মানবাধিকারকর্মী ও আলোকচিত্রী ড. শহিদুলের মুক্তির দাবিতে দেশ-বিদেশে জারি থাকে প্রতিবাদ। অবশেষে ১০৭ দিন কারাভোগের পর ২০১৮ সালের ২০ নভেম্বর ঢাকা কারাগার থেকে জামিনে মুক্ত হন তিনি।\nশুধু ড. শহিদুলই নন, 'নিরাপদ সড়ক আন্দোলন'কে আন্দোলনকে ঘিরে হয়রানিমূলক মামলায় বছরের পর বছর ভোগান্তি পোহাচ্ছেন অনেক শিক্ষার্থী। বাকস্বাধীনতা এবং মৌলিক অধিকার রক্ষায় দেশে বিভিন্ন সময়ে প্রতিবাদ ও মত প্রকাশের দায়ে সকল বিতর্কিত আইনের হয়রানিমূলক মামলা প্রত্যাহার করে নেয়ার দাবি বিশিষ্টজনদের।\nনিরাপদ সড়ক আন্দোলন- ২০১৮, আইসিটি আইন, বাতিল ৫৭ ধারা, ড. শহিদুল আলম, ডিএসএ বাতিল কর, হয়রানিমূলক আইন, গ্রেফতার-নিপীড়ন, নিপীড়ন, মানবাধিকার, বাকস্বাধীনতা


ইংরেজি সাহিত্যের ঔপন্যাসিক কাজুও ইশিগুরো || অভিজিৎ মুখার্জি – BANGLANEWSUS.COM\nJanuary 27, 2018 by ADNAN USA6\nএই যে সংস্কৃতি তার স্বস্থানে থাকতে পারছে না তথাকথিত ইন্টারন্যাশনাইজেশনের ফলে, আদতে পশ্চিমের আধিপত্যে, কবি W.B. Yeats–এর বয়ানে Things fall apart, the centre cannot hold, এই নিয়েই ইশিগুরোর উপন্যাস An Artist of the Floating World (1986)। অদ্ভুত স্ববিরোধ-আক্রান্ত জাপানের ছবি, দ্বিতীয় বিশ্বযুদ্ধের কিছু আগের ও পরের দিনগুলোতে। পাশ্চাত্যের সাংস্কৃতিক উপনিবেশবাদও যুদ্ধে হারের পর থেকে কীভাবে কাবু করে ফেলছিল জাপানি সমাজকেও, সে বিষয়ে বাস্তব ছবিটা পাওয়া যায় এই বইয়ে। উপন্যাসের কেন্দ্রীয় চরিত্র মাসুজি ওনো একজন অতি উঁচুদরের চিত্রকর। যুদ্ধের অব্যবহিত আগে তাঁর জাতীয়তাবাদী রাজনৈতিক বিশ্বাস গভীর ছাপ ফেলেছিল তাঁর আশেপাশের অনেকের ওপরেই। কিন্তু যুদ্ধে হারের পরে প্রতিক্রিয়া হলো ভিন্ন। সুসংহত প্রচার ও বিভ্রান্ত ক্ষোভ তৈরি করল এক পারস্পরিক অসম্মানের ও পাশ্চাত্য তোষণের সামাজিক পরিমণ্ডল। বিয়ের কথাবার্তা অনেকদূর এগোনোর পর ওনোর মেয়ে নোরিকোকে বিয়ে করা থেকে পিছিয়ে আসে মিয়াকে নামে এক তরুণ। সম্ভবত ওনোকে অভিযুক্ত করেই তার মুখে শোনা যায়: “কিছুলোক দেশটাকে সম্পূর্ণ বিপথে চালিত করেছিল… এরচেয়ে কাপুরুষতা আর হয় নাকি?” ওনো ভাবেন, ‘এরচেয়ে কাপুরুষতা আর হয় নাকি’- এ তো একেবারে তাঁর জামাই সুইচির কথা! সুইচি মাঝেমাঝেই বলে, “এই যে কেন্‌জিকে যারা যুদ্ধে পাঠাল মরতে, তারা এখন কোথায়? দিব্যি বেঁচেবর্তে আছে নিজেরা… এরচেয়ে কাপুরুষতা আর হয় নাকি?” সুইচি রাগত হয়ে একটা পরিবর্তিত জাপান, প্রাগ্রসর জাপানের কথা বলে, যেখানে অ্যামেরিকার অনুকরণই বরং শ্রেয় (পাঠকের অবশ্য মনে হতে পারে: এরচেয়ে কাপুরুষতা আর হয় নাকি!)। ওনোর আরেক জামাই ‘তারো’ বলে: হয়তো একটু তাড়াহুড়ো হচ্ছে কখনো কখনো, তবে বেশিরভাগ ব্যাপারেই অ্যামেরিকানদের থেকে অনেক কিছু শেখার আছে। এই তো, এ ক’বছরেই জাপানিরা গণতন্ত্র, ব্যক্তিস্বাধীনতা এইসব বিষয়ের গুরুত্ব অনেকটা বুঝতে পেরেছে। এর ওপর ভিত্তি করেই একটা উজ্জ্বল ভবিষ্যতের দিকে এগোনো যাবে।\nPrevগর্ভধারণে ব্যর্থতার ১০ বিস্ময়কর কারণ\nNextবাণিজ্যমেলা : সেলস এক্সিবিটরদের প্রশিক্ষণ দিল ওয়ালটন


বামরুনগ্রাড ইন্টারন্যাশনাল হাসপাতাল\nগত ২৪ ফেব্রæয়ারি বামরুনগ্রাড ইন্টারন্যাশনাল হাসপাতালের উদ্যোগে আমারি হোটেল, ঢাকা, গুলশান-২ এ ‘ক্যান্সারের ঝুঁকি ও প্রতিরোধ’ এবং ‘হার্ট ডিজিজ প্রতিরোধ ও নিয়ন্ত্রন’এর উপায় বের করার লক্ষ্যে এক মেডিক্যাল সেমিনার অনুষ্ঠিত হয়। সেমিনারে ক্যান্সারের ঝুঁকি ও প্রতিরোধের বিভিন্ন উপায় নিয়ে আলোকপাত করেন বামরুনগ্রাড ইন্টারন্যাশনাল হাসপাতালের মেডিক্যাল ডিরেক্টর-ইন্ট্যারন্যাশনাল, ক্যান্সার বিশেষজ্ঞ ডা. এরিক ফ্লেইকম্যান।\nএছাড়া হার্ট ডিজিজ প্রতিরোধ ও নিয়ন্ত্রনের বিভিন্ন দিক নিয়ে প্রবন্ধ উপস্থাপন করেন বামরুনগ্রাড ইন্টারন্যাশনাল হাসপাতালের কার্ডিওলজিষ্ট ডা. সুরেশ নারুলা। সেমিনারে ডাক্তার, ফার্মাসিষ্টসহ বিভিন্ন পেশাজীবি ব্যক্তিবর্গ এবং প্রিন্ট ও ইলেকট্রনিক মিডিয়ার সাংবাদিকগন অংশগ্রহন করেন।\nসেমিনারে প্রশ্নোত্তর পর্বে ডা. এরিক ফ্লেইকম্যান এবং ডা. সুরেশ নারুলাকে ক্যান্সার ও হার্ট সম্পর্কে বিভিন্ন প্রশ্ন করলে, তারাঁ অত্যন্ত সাবলীল ভাষায় উত্তর দেন। এতে স্বাগত বক্তব্য দেন বামরুনগ্রাড ইন্টারন্যাশনাল হাসপাতালের ইন্টারন্যাশনাল মার্কেটিং ম্যানেজার মি. সোরাওয়াং সিরিবুপান। অনুষ্ঠান সঞ্চালনা করেন, বামরুনগ্রাড সার্ভিসেস-বাংলাদেশ এর কান্ট্রি ম্যানেজার এন এম এম কামালুর রহমান ভুঁইয়া। সার্বিক ব্যবস্থাপনায় ছিলেন বামরুনগ্রাড সার্ভিসেস - বাংলাদেশ এর সিনিয়র মার্কেটিং অফিসার দেলোয়ার হোসেন, শাহ মো. রোকনুজ্জামান এবং মার্কেটিং কো-অর্ডিনেটর মো. মশিউর রহমান। -বিজ্ঞপ্তি


UKVI IELTS কি এবং কেন? - Graduate Resources Enhancing Center, Bangladesh\n/2.4 TOEFL/IELTS discussion /UKVI IELTS কি এবং কেন?\nশুধুমাত্র ইউকে যাদের লক্ষ্য তাদের যে ধরনের আয়েল্টস টেস্টে অংশ নিতে হয়, তা হলো ইউকেভিআই আয়েল্টস (UKVI IELTS)। অর্থাৎ, ইউকে’তে পড়াশোনার জন্য কিংবা মাইগ্রেশন, উভয়ের জন্য অংশ নিতে হবে আয়েল্টসের ইউকেভিআই টেস্টে। UKVI IELTS কে Secure English Language Test, সংক্ষেপে SELT বলা হয়।\nইংরেজি ভাষাভাষি দেশে শিক্ষা গ্রহণ, জব, ট্রেনিং বা মাইগ্রেশনের জন্য যেতে চাইলে ল্যাঙ্গুয়েজ টেস্ট হিসেবে আয়েল্টস পরীক্ষায় অংশ নিতে হয়। উচ্চশিক্ষা, জব ও মাইগ্রেশনসহ বিভিন্ন প্রয়োজনীয়তার উপর ভিত্তি করে আয়েল্টস পরীক্ষা বিভিন্ন ধরনের হয়।\nআমেরিকা, কানাডা, অস্ট্রেলিয়া, ইউরোপ ও এশিয়াসহ বিশ্বের যেকোন দেশে শিক্ষা গ্রহণের জন্য আয়েল্টস একাডেমিক টেস্টের স্কোর প্রয়োজন হয়। এছাড়াও ইংরেজি ভাষাভাষি দেশে মাইগ্রেশনের জন্য আয়েল্টস জেনারেল ট্রেনিংয়ের স্কোর প্রয়োজন হয়।\nUKVI IELTS হচ্ছে UK Visas and Immigration Department অনুমোদিত আয়েল্টস টেস্ট। শুধুমাত্র যুক্তরাজ্যে (ইউকে) স্টাডি করতে কিংবা মাইগ্রেশনের জন্য যেতে আয়েল্টসের যে টেস্টে অংশ নিতে হয়, সেটি হলো আয়েল্টস ইউকেভিআই (IELTS UKVI).\nইউকেভিআই টেস্ট ফরমেট:\nআয়েল্টস একাডেমিক এবং জেনারেল ট্রেনিংয়ের মতোই লিসেনিং, রিডিং, রাইটিং ও স্পিকিং সেকশনের উপর হয় আয়েল্টস ইউকেভিআই পরীক্ষা। আয়েল্টস একাডেমিক এবং ইউকেভিআই পরীক্ষার প্রশ্ন পদ্ধতি, মানবণ্টন থেকে শুরু করে স্কোরিং এবং পরীক্ষার ডিফিকাল্টি লেভেল প্রায় একই।\nইউকেভিআই আয়েল্টস পরীক্ষার রেজিস্ট্রেশন ফি ২১হাজার ১০০টাকা [পরিবর্তনশীল]।\nকারা অংশ নেবেন ইউকেভিআই টেস্টে?\nশুধুমাত্র যুক্তরাজ্যই (ইউকে) যাদের টার্গেট, অর্থাৎ শিক্ষা গ্রহণ, ট্রেনিং, জব বা মাইগ্রেশনের জন্য যুক্তরাজ্যই যার একমাত্র টার্গেট, সে অংশ নিতে পারেন আয়েল্টস ইউকেভিআই টেস্টে (IELTS UKVI)।\nএক্ষেত্রে কারও লক্ষ্য যদি থাকে আমেরিকা, অস্ট্রেলিয়া, কানাডা ও ইউরোপের দেশগুলো সেক্ষেত্রে তারা উচ্চশিক্ষার জন্য আয়েল্টস একাডেমিক, আর মাইগ্রেশনের জন্য আয়েল্টস জেনারেল ট্রেনিং টেস্টে অংশ নিতে পারেন।\nইউকেভিআই স্কোর দিয়ে ইউকে’র বাইরে অ্যাপ্লাই করা যাবে কি?\nআয়েল্টস ইউকেভিআই স্কোর দিয়ে বিশ্বের বিভিন্ন দেশে শিক্ষা গ্রহণ, চাকরি কিংবা মাইগ্রেশনে আবেদন করা যাবে। বিশ্বের প্রায় ১০ হাজার প্রতিষ্ঠানে ইউকেভিআই আয়েল্টস স্কোর অফিসিয়ালি গ্রহণ করে। তবে উচ্চশিক্ষার কথা ভেবে থাকলে অবশ্যই যে ইউনিভার্সিটিতে অ্যাপ্লাই করার কথা ভাবছেন তাদের ওয়েবসাইট থেকে দেখে নিতে হবে যে, আয়েল্টস ইউকেভিআই স্কোর তারা গ্রহণ করে কিনা।\nসাধারণত অধিকাংশ ইউনিভার্সিটি ওয়েবসাইটে সরাসরি আয়েল্টস পরীক্ষার এমন টেস্ট ফরমেটের কথা উল্লেখ থাকে না। এক্ষেত্রে কনফিউশন এড়ানোর জন্য সরাসরি গ্র্যাড কো-অর্ডিনেটরকে ইমেইল পাঠিয়ে নিশ্চিত হওয়া যাবে।\nইউকেভিআই আয়েল্টস টেস্ট দিয়ে ইউকে’র বাইরে অন্য দেশের ইউনিভার্সিটি’তে অ্যাপ্লাই করে অ্যাডমিশন ম্যানেজ করা গেলেও ভিসা ইন্টারভিউ’তে প্রশ্নের সম্মুখীন হওয়া কিংবা ভিসা জটিলতার বিষয়টি একে বারে উড়িয়ে দেয়া যায় না।


৫৩ কোটি ফেসবুক ব্যবহারকারীর তথ্য ফাঁস: আপনার তথ্য ঠিক আছে? – Eisomoye Bangladesh\nহোম মতামত আন্তর্জাতিক\nমধ্যে আন্তর্জাতিক, গ্যাজেটস, ফ্রিল্যান্সিং, বিজ্ঞান, বিজ্ঞান ও প্রযুক্তি, বিনোদন\nফেসবুকে আপনার ব্যক্তিগত গোপন তথ্য ফাঁস হয়েছে কিনা একটি টুল ব্যবহার করে তা আপনি এখন যাচাই করতে পারবেন।\nসারা বিশ্বের ৫৩ কোটি ফেসবুক ব্যবহারকারীর পরিচয়, ব্যক্তিগত তথ্য এবং ফোন নাম্বার ফাঁস হয়েছে যা হ্যাকারদের কাছে সুপরিচিত একটি অনলাইন ডেটাবেজ-এ প্রকাশিত হয়েছে।\nএর মধ্যে বাংলাদেশ থেকে ৩৮ লক্ষেরও বেশি ফেসবুক ব্যবহারকারীর তথ্য রয়েছে।\nঅবশ্য ফেসবুক কর্তৃপক্ষ বলছে, তথ্য ফাঁসের ঘটনাটি পুরোন এবং এটি ঘটেছে ২০১৯ সালে।\nতবে বিভিন্ন দেশের সরকার এখন এ নিয়ে তদন্ত চালাচ্ছে।\nHaveIBeenPwned-এর একজন পরিচালক ট্রয় হান্ট বলছেন, সবার সব তথ্যই যে ফাঁস হয়েছে এমন না। তবে ৫০ কোটি লোকের ফোন নাম্বার ফাঁস হয়েছে। “সামান্য কিছু লোকের ইমেইল ঠিকানাও চুরি হয়েছে” বলে তিনি তার ওয়েবসাইটের একটি ব্লগে জানিয়েছেন।\nএর আগে মানুষ তাদের ইমেইল হ্যাক হয়েছে কিনা তা জানতে এই সাইটটি ব্যবহার করতেন।\nএখন এই সাইটে গেলে ইউজাররা জানতে পারবেন তাদের ফোন নাম্বার ফাঁস হয়েছে কিনা।\n“আমি এখন নিশ্চিত হয়ে বলতে চাইছি যে স্বল্প সংখ্যক নয়, এখন আমরা বিপুল সংখ্যক মানুষের প্রশ্নের জবাব দিতে পারবো।”\nছবির ক্যাপশান,মার্ক জাকারবার্গের ফোন নাম্বারও ফাঁস হয়েছিল বলে বিশেষজ্ঞরা বলছেন।\nইন্টারনেট নিরাপত্তা বিশ্লেষক ডেভ ওয়াকার মি. জাকারবার্গের ফোন নাম্বারের একটি স্ক্রিনশট শেয়ার করে টুইট করেছেন, “সম্প্রতি ফেসবুক থেকে যে তথ্য ফাঁস হয়েছে তার মধ্যে তার (মি. জাকারবার্গের) এই নাম্বারটি রয়েছে।”\nনিরাপত্তার যুক্তি দেখিয়ে ফেসবুক ২০১১ সালে থেকে তার ব্যবহারকারীদের ফোন নাম্বার ডেটাবেজে যুক্ত করতে বলেছে। এর মাধ্যমে তারা ‘টু-ফ্যাক্টর অথেনটিকেশন’-এর ব্যবস্থা করেছে।\n“এব্যাপারে ফেসবুকের অবস্থান কী হবে তা নিয়ে তারা কোন কথা বলছে না,” মি. হান্ট লিখছেন, “তারা বলার চেষ্টা করেছে ২০১৯ সালের ঘটনাটিই সমস্যার মূলে রয়েছে, কিন্তু ব্যবহারকারীদের যেসব তথ্য খোলাখুলিভাবে এখনও পাওয়া যাচ্ছে সে সম্পর্কে তারা বিস্তারিত কিছু বলছে না।”


জামায়াতের সহকারী সেক্রেটারী জেনারেল ব্যারিস্টার আব্দুর রাজ্জাকের জামায়াত থেকে পদত্যাগ জামায়াতের রাজনীতি নিয়ে ব্যাপক আলোচনার জন্ম দিয়েছিল৷ জামায়াতের এই সংস্কারপন্থী নেতা এখন লন্ডনে অবস্থান করছেন৷ সেখান থেকেই তিনি গত জানুয়ারিতে পদত্যাগ পত্র পাঠিয়ে দেন৷ ধারণা করা হয়েছিল জাময়াতের সংস্কারপন্থী এই নেতা জামায়াত রাজনীতির নতুন কোনো ধারার জন্ম দিতে পারেন৷ কিন্তু তিনি সাফ জানিয়ে দিয়েছেন যে কোনো রাজনীতির সঙ্গে যুক্ত হবেন না তিনি৷ এরপর জামায়াত থেকে বহিস্কার করা হয় মজলিসে সুরা সদস্য ও মহানগর জামায়াতের সদস্য মজিবুর রহমান মনজুকে৷ তিনি জাময়াতের ছাত্র সংগঠন ইসলামী ছাত্র শিবিরের সাবেক সভাপতি৷ তিনিও জামায়াতে সংস্কারপন্থী হিসেবে পরিচিত ছিলেন৷\nজামায়াতে আরো কিছু সংস্কারপন্থী থাকলেও এখন তারা চুপচাপ আছেন৷ তবে তাদের সংখ্যা কম৷ আর ওই দুই সংস্কারপন্থী লিখিতভাবে সংস্কারের প্রস্তাব দিয়েছিলেন৷ যার মধ্যে অন্যতম ছিলো মুক্তিযুদ্ধের ব্যাপারে জামায়াতের অবস্থান পরিস্কার করা এবং ভুলের জন্য ক্ষমা চাওয়া৷\nকিন্তু তাদের কোনো সংস্কার প্রস্তাবই জামায়াত গ্রহণ করেনি, যদিও জাময়াতের সাংগঠনিক সংস্কারের জন্য একটি ৫ সদস্যের কমিটি গঠন করা হয়৷ তবে সেই কমিটি কিছু করেছে কিনা তা জানা যায়নি৷\nআন্তর্জাতিক অপরাধ ট্রাইবুন্যালে জামায়াতের শীর্ষ নেতারা দণ্ডিত হয়েছেন৷ তাদের অধিকাংশকেই ফাঁসির দণ্ড দেয়া হয়েছে এবং তা কার্যকর হয়েছে৷ আর আদালতের নির্দেশে জাময়াতের নিবন্ধন বাতিল হয়েছে৷ একাদশ জাতীয় সংসদ নির্বাচনে জামায়াতের প্রার্থীরা ধানের শীষ প্রতীকে নির্বাচন করলেও তাদের কেউ পাশ করতে পারেননি৷\nসর্বশেষ জামায়াত থেকে কিছু সদস্যের বের হয়ে গিয়ে নতুন রাজনৈতিক প্লাটফর্ম গঠনের চেষ্টাকে সতর্কভাবে পর্যবেক্ষণ করছেন রাজনীতি সংশ্লিষ্টরা৷ তারা দেখতে চাইছেন এর উদ্দেশ্য কী? আর এটা আদৌ কোনো সফল প্রচেষ্টা হবে কিনা৷\n‘জন আকাঙ্ক্ষার বাংলাদেশ' আত্মপ্রকাশ করে শনিবার৷ এর প্রধান মজিবুর রহমান মনজুর সঙ্গে আত্মপ্রকাশ অনুষ্ঠানে ছিলেন অধ্যাপক আবদুল হক, গোলাম ফারুক, সাবেক উপজেলা ভাইস চেয়ারম্যান মোস্তফা নূর, চট্টগ্রাম বিশ্ববিদ্যালয়ের অধ্যাপক কামাল উদ্দিন, মাওলানা আবদুল কাদের, নাজমুল হুদা অপু, মো. সালাউদ্দিন, ছাত্র শিবিরের ঢাকা বিশ্ববিদ্যালয় শাখার সাবেক সেক্রেটারি ব্যারিস্টার জোবায়ের আহমেদ ভূইয়া ও আবদুল হক৷ এছাড়া যুক্তফ্রন্টের নেতা সাবেক প্রতিমন্ত্রী নাজিমউদ্দিন আল আজাদ, জাহাঙ্গীরনগর বিশ্ববিদ্যালয়ের অধ্যাপক দিলারা চৌধুরী, নুরুল ইসলাম ভূইয়া ছোটন, গৌতম দাশ, রবী আমাতুল্লাহ, ২০ দলীয় জোটের শরিক একটি দলের নেতা সুকৃতি কুমারসহ অনেকে উপস্থিত ছিলেন৷ তবে এদের একটি অংশ সেখানে ছিলেন পর্যবেক্ষক হিসেবে৷\nমজিবুর রহমান মনজু ডয়চে ভেলেকে বলেন, ‘‘আমাদের টার্গেট হলো নতুন একটি রাজনৈতিক দল গঠন করা৷ তার সাথে জামায়াতের কোনো সম্পর্ক থাকবে না বা নেই৷ আমরা সরকারের সহায়তায়ও কিছু করছিনা৷ আমরা সবাইকে আমাদের দলে আহ্বান জানাবো৷''\nতিনি বলেন, ‘‘অধিকার ও কল্যাণ রাষ্ট্রই আমাদের রাজনীতি৷ সবাইকে ধারণ করার ইসলামের যে সুমহান আদর্শ সেটাকে আমরা ধারণ করি৷ আমরা মুক্তিযুদ্ধ ও ভাষা আন্দোলন থেকে অনুপ্রেরণা পাই৷ এটা কোনো ধর্মীয় দল নয়৷''\nএটা আসলে জামায়াতকে ভিন্ন প্লাটফর্মের মাধ্যমে সামনে নিয়ে আসার একটা প্রক্রিয়া কিনা জানতে চাইলে তিনি বলেন, ‘‘আমরা কোনো ধর্মীয় রাজনৈতিক দল গঠন করছিনা৷ জামায়াতের সঙ্গে এই দলের কোনো সম্পর্ক নেই৷ থাকবেনা৷ কেউ কেউতো আবার বলেন আমরা সরকারের হয়ে কাজ করছি৷ আমরা কারুর হয়েই কাজ করছিনা৷''\nতিনি আরেক প্রশ্নের জবাবে বলেন, ‘‘জামায়াত থেকে পদত্যাগকারী ব্যারিস্টার আব্দুর রাজ্জাকের সঙ্গে এখনো আমাদের কথা হয়নি৷ তবে প্রয়োজন হলে আমরা তার সঙ্গে কথা বলব৷ তার পরামর্শ নেয়ার চেষ্টা করব৷''\nজামায়াতের বাইরে গিয়ে জামায়াতপন্থিদের এই নতুন উদ্যোগ নিয়ে জাময়াতের কেন্দ্রীয় কোনো নেতা বা জামায়াত আনুষ্ঠানিকভাবে এখনো কোনো মন্তব্য করেনি৷ জামায়াতের নায়েবে আমীর মিয়া গোলাম পরওয়ারকে বার বার টেলিফোনে চেষ্টা করেও মন্তব্য পাওয়া যায়নি৷ আর জামায়াতের কেন্দ্রীয় কর্মপরিষদ সদস্য এহসানুল মাহবুব জুবায়ের বলেন, ‘‘এ নিয়ে আমি কোনো মন্তব্য করবো না৷''\nতবে ফেনী জেলা জামায়াতের আমীর একেএম শামসুদ্দিন ডয়চে ভেলেকে বলে, ‘‘এটা নিয়ে আমরা কোনো রকম চিন্তিত নই৷ এর কোনো প্রভাব আমাদের দলে পড়বেনা৷ এর কোনো প্রভাব আমাদের দলে নেই৷ আমাদের দলে এ নিয়ে কোনো সাড়াশব্দ নেই৷ আর যারা এটা করেছেন তারা এখন আর আমাদের দলের কেউ না৷ তাদের নিয়ে আমরা কথা বলার প্রয়োজন আছে বলে মনে করি না৷''\nজামায়াত থেকে বের হয়ে যাওয়াদের এই নতুন উদ্যোগের উদ্দেশ্য কী ? আর এই উদ্যোগ কতটা সফল হতে পারে?\nএই প্রশ্নের জবাবে জাময়াতের রাজনীতি নিয়মিভাবে পর্যবেক্ষণকারী বাংলা ট্রিবিউনের সিনিয়র রিপোর্টার সালমান তারেক শাকিল ডয়চে ভেলেকে বলেন, ‘‘এই উদ্যোগ জামায়াতের মধ্যে কোনো প্রভাব ফেলতে পারবে বলে আমরা মনে হয়না৷ জামায়াতের যে সাংগঠনিক পদ্ধতি ও কাঠামো সেখানে এই ধরনের প্রক্রিয়ার মধ্য দিয়ে প্রভাব ফেলা কঠিন৷ আর গত জানুয়ারিতে জামায়াতের সহকারী সেক্রেটারী জেনারেল ব্যারিস্টার আব্দুর রাজ্জাক পদত্যাগ করেছেন৷ তার দাবিও ছিল সংস্কার৷ জামায়াত একটি ৫ সদস্যের সংস্কার কমিটি করলেও তাও এগিয়েছে বলে মনে হয়না৷''\nতিনি আরো বলেন, ‘‘এই উদ্যোগের সঙ্গে ব্যারিস্টার রাজ্জাকের কোনো সম্পর্ক নেই৷ আমি তার সঙ্গে কথা বলেছি৷ তিনি শুভ কামনা জানিয়েছেন৷ আর পরামর্শ চাইলে দেবেন বলেছেন৷ জন আকাঙ্খার বাংলাদেশ-এর কোনো সুনির্দিষ্ট আদর্শ আছে বলে আমরা কাছে মনে হয়নি৷ এটা একটা ব্যক্তিগত উদ্যোগ বলে আমার কাছে মনে হয়েছে৷''\nতিনি বলেন, ‘‘এখানে তো জামায়াত থেকে একটি অংশকে আসতে হবে৷ সেই লক্ষণ আমি দেখছিনা৷''\nতবে জাহাঙ্গীরনগর বিশ্ববিদ্যালয়ের সরকার ও রাজনীতি বিভাগের অধ্যাপক ড. তারেক শামসুর রহমান মনে করেন এর একটা প্রভাব জামায়াতের ওপর পড়বে৷ তিনি ডয়চে ভেলেকে বলেন, ‘‘এই দলটি জামায়াতের ওপর এটা চাপ সৃষ্টি করবে সেটা অস্বীকার করার কোনো উপায় নেই৷ এটা একটি বিকল্প জামায়াত হিসেবে থাকবে৷ তবে এটা কতটা শক্তিশালী হবে তা এখনই বলা যায়না৷ এটার কাজ শুরু হলে , তাদের তৎপরতা শুরু হলে বোঝা যাবে৷''\nতিনি বলেন, ‘‘এই দলটি আসলে আগে যারা জামায়াতের ছাত্রসংগঠন ইসলামী ছাত্র শিবির করতেন তাদের দল হবে৷ সেখান থেকেই বেশি সদস্য আসবে এখানে৷ আমার মনে হয় সাবেক ছাত্র শিবির সদস্যদের ডেডিকেটেড একটি দল হবে এটি৷ এরা জামায়াতের কাছাকাছি আদর্শের হবে৷'' -ডয়েচেভেলে\n২৯ এপ্রিল, ২০১৯ ০০:৩০:৩৫


Astro Research Centre | Hindu Astrology | Famous Astrologer in India\nJyotishvid Lob Mukherjee\nrohini nakshatra রাশিচক্রের মধ্যে চতুর্থ নক্ষত্র হল রোহিণী। রোহিণী অর্থাৎ একটি গাভী। রাশিচক্রের দ্বিতীয় অর্থাৎ বৃষ রাশির অন্তর্গত এই রোহিণী নক্ষত্র। এই নক্ষত্রের জাতক-জাতিকাদের চন্দ্রের দশায় জন্ম হয়। দেহের গঠন রোহিণী নক্ষত্রের জাতকরা রোগা পাতলা চেহারার হয়। শুভ্র বর্ণ, দীর্ঘকায়, চওড়া কপাল, চোখ সুন্দর ও চুল কালো হয়। চোখ দুটি খুবই আকর্ষক হয়। এদের কাঁধ হয় চওড়া ও বলিষ্ঠ। এরা সাধারণত খুব আকর্ষণীয় প্রকৃতির হয়। চারিত্রিক বৈশিষ্ট্য রোহিণী নক্ষত্রের জাতক-জাতিকাদের ক্রোধ খুব বেশি। একবার রেগে গেলে এদের হাত থেকে মুক্তি পাওয়া খুব কঠিন। এরা প্রচণ্ড একগুঁয়ে ও জেদি হয়। এরা অন্যের পরামর্শকে খুব একটা গুরুত্ব দেয় না এবং অন্যের ভুল দেখানোর জন্য সবসময় সিদ্ধহস্ত থাকে। এরা কোনও কাজ সুস্থ ভাবে পরিচালনা করতে পারে না। এদের সঙ্গে চলতে গেলে এদের মতে চলতে হয়। কিন্তু যাকে এরা ভালবাসে তার জন্য সব কিছু ত্যাগ স্বীকার করতে পারে। এরা বিভিন্ন সিদ্ধান্ত হঠাৎ গ্রহণ করে বলে জীবনে অনেক ওঠা-নামা থাকে। ভবিষ্যতের থেকে বর্তমানে বেশি বিশ্বাসী হয়। কর্ম জীবন বা পেশা এই নক্ষত্রের জাতকের ওপর যদি কোনও শুভ গ্রহের দৃষ্টি থাকে তাহলে এরা নিম্নতর কাজ থেকে উচ্চতর কাজে পৌঁছে যেতে পারে। এরা দুধ বা দুধের তৈরি কোন খাবারের ব্যবসা করলে প্রচুর অর্থ উপার্জন করতে পারে। শিল্প-কলা, সাহিত্য এবং কোনও বস্ত্রজাতীয় ব্যবসা করলে উন্নতি করতে পারে। পারিবারিক জীবন এদের পারিবারিক জীবনে বাবা-মায়ের ওপর টান বেশি থাকে। এরা বেশির ভাগ ক্ষেত্রে নিজে দেখে বিয়ে করে। কিন্তু বিবাহিত জীবনে খুব একটা সুখী হতে পারে না। রোগ এদের রক্ত দোষ বা রক্ত সম্পর্কিত রোগ, মূত্র বিকার, মধুমেহ, যক্ষ্মা, গলার অসুখ এবং জীবনের শেষ বয়সে স্নায়ুবিক সমস্যা হওয়ার সম্ভাবনা বেশি থাকে। মঙ্গল গ্রহের ইংরেজি নাম “মার্স” সৌর জগতের গ্রহগুলোর মধ্যে মঙ্গল গ্রহ নিয়ে মানুষের আগ্রহের কমতি ছিল না কখনোই। কল্পবিজ্ঞান থেকে বিজ্ঞান– সর্বত্রই জানতে চেষ্টা করা হয়েছে লাল এই গ্রহে প্রাণের অস্তিত্ব আছে কিনা। সেই চেষ্টার আগ্রহে এখন পর্যন্ত ভাটা পড়েনি। চলুন জেনে নেই আমাদের প্রতিবেশী এই মঙ্গল গ্রহ নিয়ে কিছু চমকপ্রদ তথ্য। (১) মঙ্গল গ্রহের ইংরেজি নাম “মার্স” রাখা হয়েছে রোমান যুদ্ধদেবতা মার্স এর নামে। এই গ্রহের মাটিতে আয়রন অক্সাইডের প্রাচুর্যের কারণে এর পৃষ্ঠের রঙ লাল। যে কারণে মঙ্গল গ্রহের আরেক নাম “রেড প্লানেট“। (২) সূর্য থেকে দূরত্ব অনুসারে এই গ্রহের অবস্থান চতুর্থ ও এটি সৌরজগতের ২য় ক্ষুদ্রতম গ্রহ। এর ব্যাস পৃথিবীর ব্যাসের অর্ধেক, ৬,৮০০ কিমি । মঙ্গলের ভর পৃথিবীর ভরের মাত্র ১০ ভাগ। (৩) লাল গ্রহটি টেলিস্কোপের মাধ্যমে প্রথম আবিষ্কার করেন ইতালিয়ান গণিতজ্ঞ ও পদার্থবিদ গ্যালিলিও গ্যালিলি। সময়টা ১৬১০ সাল। (৪) বিজ্ঞানীরা বিশ্বাস করেন, মঙ্গল গ্রহে কোন এক সময় পানির প্রাচুর্য ছিল। নাসা’র Mars Reconnaissance Orbiter এর পর্যবেক্ষণ থেকে এই সম্ভাবনার বিষয়টি আরো জোরালো ভিত্তি লাভ করেছে। (৫) সৌরজগতের গ্রহ গুলোতে যত পর্বত আছে তার মাঝে মঙ্গলের অলিম্পাস মনস হলো ২য় সর্বোচ্চ পর্বত। এখানে রয়েছে বিশাল আগ্নেয়গিরি। অলিম্পাস মনস এর উচ্চতা সমুদ্র পৃষ্ঠ থেকে পৃথিবীর সর্বোচ্চ পর্বত মাউন্ট এভারেস্ট এর যা উচ্চতা, তার চেয়েও তিন গুণ বেশি। (৬) মঙ্গলের আছে দু’দুটো চাঁদ-ডেমোস ও ফেবোস। আমেরিকান জ্যোতিষবিদ Asaph Hall ১৮৭৭ সালে মঙ্গলের ক্ষুদ্রাকার এই উপগ্রহ দুইটি আবিষ্কার করেন। (৭) মঙ্গল গ্রহের চারপাশ ঘিরে রয়েছে এক পাতলা বায়ুমন্ডল। এই বায়ুমন্ডলে রয়েছে ৯৫% কার্বন ডাই অক্সাইড , ৩% নাইট্রোজেন , ১.৬ % আর্গন আর খুব সামান্য পরিমাণে পানি ও অক্সিজেন। (৮) পৃথিবীর মত মঙ্গল গ্রহেও ঋতু পরিবর্তন হয়। তবে পৃথিবীর মত ৬ টি নয়, মঙ্গল গ্রহে ঋতু আছে চারটি। (৯) ঠিক এই মূহুর্তে মঙ্গল গ্রহতে অভিযানে আছে ৫ টি মহাশূণ্যযান। যাদের মধ্যে তিনটি- the Mars Odyssey, Mars Express ও Mars Reconnaissance Orbiter মঙ্গলের কক্ষপথে অবস্থান করে তথ্য সংগ্রহ করছে এবং বাকি দুইটি- Mars Exploration Rover Opportunity and the Mars Science Laboratory Curiosity মঙ্গল পৃষ্ঠে বিভিন্ন স্থান চষে বেড়াচ্ছে বিজ্ঞানীদেরকে মঙ্গলের সর্বশেষ তথ্য জানানোর জন্য। হোম সৌর জগৎ সৌর জগৎ শুক্র গ্রহ সম্পর্কে ১০টি বিচিত্র তথ্য শুক্র গ্রহ বা ভেনাস (Venus) সৌরজগতের দ্বিতীয়গ্রহ। সূর্য থেকে দূরত্বের দিক থেকে হিসেব করলে সূর্যের একেবারে কাছের গ্রহ হচ্ছে বুধ গ্রহ, আর এর পরই শুক্র গ্রহের অবস্থান। সকালের আকাশে একে শুকতারা এবং সন্ধ্যার আকাশে একে সন্ধ্যাতারা বলে ডাকা হয়। এর কোনওউপগ্রহ নেই। এর বায়ুমণ্ডল প্রধানত কার্বনডাই অক্সাইড ও নাইট্রোজেন দিয়ে গঠিত। কার্বন ডাইঅক্সাইডের পরিমাণ শতকরা ৯৬.৫% আর নাইট্রোজেনের পরিমাণ শতকরা ৩.৫% মাত্র। এতে অতি সামান্য পরিমাণে জলীয়বাষ্প, আর্গন, কার্বন মনোক্সাইড প্রভৃতি আছে। কার্বনডাই-অক্সাইড ও জলীয়বাষ্প থাকার দরুন শুক্রের মতো পৃথিবীরও একটি গ্রিনহাউজ প্রতিক্রিয়া আছে। সূর্যের দ্বিতীয় গ্রহ হিসেবে শুক্রের রয়েছে কিছু অস্বাভাবিক বৈশিষ্ট্য। তবে চলুন আজশুক্র গ্রহ সম্পর্কে ১০টি বিচিত্র তথ্য জেনে নেওয়া যাক। ১)শুক্রু গ্রহের আগ্নেয়গিরি (Venusian Volcanoes) সৌরজগতের অন্য কোন গ্রহের তুলনায় শুক্র গ্রহে আগ্নেয়গিরির পরিমাণ বেশি। জ্যোতির্বিজ্ঞানীরা তার পৃষ্ঠে ১৬০০টির অধিক আগ্নেয়গিরির সন্ধান পেয়েছেন। কিন্তু সম্ভবত আরো অনেক সুপ্ত আগ্নেয়গিরি রয়েছে শুক্রু গ্রহে যাদের সম্পর্কে আমরা আজও জানি না। সুপ্ত মনে হলেও বিজ্ঞানীদের ধারণা এই আগ্নেয়গিরিগুলো যেকোনো সময় সক্রিয় হয়ে উঠতে পারে। ২) বছরের তুলনায় দিন বড় ! শুক্র গ্রহের একটি দিন পৃথিবীর ২৪৩ দিনে স্থায়ী হয় (এক আবর্তন পূর্ণ করতে শুক্র গ্রহের লাগে ২৪৩ আর্থ ডে)। যেখানে শুক্রের এক বছর (২২৪.৭০১ দিন) সমান পৃথিবীর (৩৬৫.২৫৬ দিন)(সূর্যকে প্রদক্ষিণের সময় অনুসারে)। ৩) শুক্র, পৃথিবীর টুইন? সৌর জগতের সকল গ্রহের মধ্যে শুক্র আর পৃথিবীর মাঝে রয়েছে অনেক মিল যার কারণে শুক্র গ্রহকে পৃথিবীর যমজ বলা হয়। দুটি গ্রহই প্রায় সমান আকারের। তাছাড়া পৃথিবী এবং শুক্রের মধ্যে গাঠনিক উপাদান এবং আচার-আচরণে বড় রকমের মিল রয়েছে। এর দৈহিক গঠন পৃথিবীর মত শক্ত। এর ভর পৃথিবীর ০.৮২ গুণ আর ব্যাস পৃথিবীর ০.৯৫ গুণ। এর গড় ঘনত্ব ৫.১ যাপৃথিবীর ঘনত্বের চেয়ে সামান্য কম। সৌর জগতের যেকোনো গ্রহের তুলনায় শুক্রও পৃথিবীর কক্ষপথ সবচেয়ে নিকটস্থ অবস্থানে রয়েছে। উভয় গ্রহের রয়েছে অপেক্ষাকৃত নবীন পৃষ্ঠতল এবং সেই সঙ্গে উভয় গ্রহের রয়েছে মেঘে পূর্ণ ঘন বায়ুমণ্ডল। (যদিও শুক্রের মেঘ বেশিরভাগ বিষাক্ত সালফিউরিক অ্যাসিডসমৃদ্ধ)। ৪) অতিমাত্রায় গরমশুক্র গ্রহ তার বায়ুমণ্ডল অধিক পরিমাণে কার্বন ডাই অক্সাইড পূর্ণ হওয়ায় চরম গ্রিনহাউজ এফেক্ট শুক্র গ্রহের পৃষ্ঠের উষ্ণতা বৃদ্ধি করে চলেছে। তাপমাত্রা ৮৭০ ডিগ্রী ফারেনহাইট (৪৭০ ডিগ্রী সেলসিয়াস) অবধি পৌছতে পারে। বায়ুমণ্ডলে গ্রিনহাউজের অধিক মাত্রার কারণেএই গ্রহের উপরিতল সীসাকে দ্রবীভূত করার মত যথেষ্ট গরম। নাসা’র জেট প্রপালশন ল্যাবরেটরির একজন বিজ্ঞানী তার একটি বিবৃতিতে এ খবর জানান। ৫) প্রেসার কুকারের অনুরূপ শুক্র গ্রহের বায়ু শুক্র গ্রহের পৃষ্ঠের উপর বায়ুর চাপ খুব বেশি। পৃথিবীর সমুদ্র স্তরের চাপের তুলনায় প্রায় ৯০ গুণ বেশি। অন্য কথায়, শুক্র গ্রহের চাপ পৃথিবীর সমুদ্রের জলের চাপের অনুরূপ, প্রায় এক মাইলের অর্ধেক(১ কিমি)। ৬) শুক্র সূর্যকে অতিক্রমকারী একটি গ্রহ সূর্যের উপর দিয়ে কোন গ্রহের অতিক্রম করার বিষয়টি একটি দুর্লভ মহাজাগতিক ঘটনা। শুক্র অন্য গ্রহের তুলনায় বিরল একটি গ্রহ, কারণ শুক্র সূর্যের সম্মুখ দিয়ে অতিক্রমকারী একটি গ্রহ! শুক্র গ্রহের এই ধরনের পরিক্রমনকে জ্যোতির্বিজ্ঞানের ভাষায় বলা হয় ‘ট্রানজিট অব ভেনাস’। শুধু শুক্র ও বুধ পৃথিবীর অনুকূল অবস্থান থেকে এই কাজটি করে থাকে। শুক্রকে এমন করে গমন করতে খুব কমই দেখা যায়। বুধ ওশুক্র গ্রহের কক্ষপথ পৃথিবীর কক্ষপথের উপর হেলানো রয়েছে বলেই পৃথিবীথেকে আমাদের সৌরজগতের এই দুটি গ্রহের ট্রানজিট দেখা সম্ভব। এই অসাধারণ দৃশ্য ২০১২ সালের ৫,৬ জুন উত্তর ও দক্ষিণ আমেরিকা, পশ্চিম এশিয়া,ইউরোপ,আফ্রিকার পূর্বাঞ্চল থেকে দেখা গেছে। দূরবীন আবিষ্কারের পর সপ্তমবার শুক্রের এই অতিক্রমণের সাক্ষী হতে পেরেছে মানুষ। ৭) উজ্জ্বল গ্রহ যদিও শুক্র সৌরজগতের বৃহত্তম গ্রহ নয় কিন্তু, এটি পৃথিবীর নিকটে অবস্থান করায় আকাশের সবচেয়ে উজ্জ্বল গ্রহ হিসেবে বিরাজ করে। পৃথিবীর সাপেক্ষে এর অবস্থানের দরুন একে আমাদের আকাশে সবসময় সূর্যের কাছাকাছি দেখা যায়; সূর্য থেকে এর সর্বোচ্চ কৌণিক দূরত্বহতে পারে ৪৮ ডিগ্রি। এটি সূর্য থেকে ১০.৮২ কোটি কিলোমিটার আর পৃথিবী থেকে প্রায় ১৫ কোটি কিলোমিটার দূরে অবস্থিত। রাতের বেলা চাঁদের পর এটি আকাশের দ্বিতীয় উজ্জ্বলবস্তু হিসাবে যোগ্যতা অর্জন করেছে। ৮) একটি প্রাচীন রহস্য শুক্র গ্রহকে হাজার বছর ধরে পর্যবেক্ষণের একটি টার্গেটেরাখা হয়েছে। প্রাচীন ব্যাবিলনীয়রা ১৬০০ বিসি এর কোনো এক সময় শুক্র গ্রহের আকাশে উদ্দেশ্যহীন ভ্রমেণের কথা রেকর্ড করেছিলেন। গ্রিক গণিতবিদ পিথাগোরাস সকালে ও সন্ধ্যায় আকাশে উজ্জ্বল তারকাটি যে আসলে একই বস্তু শুক্র ছিল তা আবিষ্কার করেন। আমাদের আকাশের সকল গ্রহ-নক্ষত্রের মাঝে ইতিহাসের সর্বত্র শুক্র সবচেয়ে চর্চিত এবং জল্পনার বিষয়ে পরিণত হয়েছিল। ৯) শুক্রের বাতাস খুবই ভারি অবাক করার বিষয় হচ্ছে পৃথিবীর দ্রুততম টর্নেডোর তুলনায় দ্রুততর শুক্রের বাতাস! এর বাতাস অতিদ্রুত গতিতে মাঝখানের মেঘের স্তরের মধ্যে এক ঘন্টায় প্রায় ৪৫০ মাইল ১০) শুক্র গ্রহের পর্যায় (ফেজ) আছে শুক্র যখন সূর্যের বিপরীত দিকে থাকে তখন এর পুরো পর্যায় থাকে। আবার পৃথিবী ও সূর্যের মধ্যে এটি নতুন ফেজ বা পর্যায়ের প্রদর্শিত করে। ১৬১০ সালে এই পর্যায়ক্রমের প্রথম সাক্ষী ছিলেন ইতালীয় জ্যোতির্বিজ্ঞানী গ্যালিলিও।\nশিক্ষা এবং আয় : আপনি একজন ভাল লেখক। যদি আপনি অভিনয় ক্ষেত্রে যান, তাহলে আপনি একজন সফল অভিনেতা হতে পারেন। এছাড়াও আপনি শিল্পকলা এবং বাণিজ্য ক্ষেত্রেও এবং ব্যবসা করে উপকৃত হতে পারেন। এই কারণে দীর্ঘ সময়ের জন্য আপনার চাকরি করার সম্ভাবনা কম। যদি আপনি চাকরিও করেন; তাহলেও তার পাশাপাশি ব্যবসা চলবে। বাস্তব দিক থেকে, আপনি উন্নতিলাভ করবেন এবং পর্যাপ্ত সম্পদ থাকবে। আপনার জন্য সন্তোষজনক পেশা হল কীটনাশক বা বিষের সাথে সম্পর্কিত ব্যবসা; পেট্রোলিয়াম শিল্প; রসায়ন; সিগারেট ও তামাক সম্পর্কিত ব্যবসা; যোগব্যায়াম প্রশিক্ষক; মনোবৈজ্ঞানিক; সাহিত্য, শিল্পকলা, এবং পর্যটন সম্পর্কিত কাজ; সাংবাদিকতা; লেখা; টাইপিং; টেক্সটাইল উৎপাদন; নার্সিং; ষ্টেশনারী জিনিস উৎপাদন ও বন্টন ইত্যাদি।\nপারিবারিক জীবন : কেউ আপনাকে সমর্থন করল কিনা সেটা কোন ব্যাপার নয়, কিন্তু আপনার ভাই সবসময় আপনার পক্ষে দাঁড়াবে। আপনি পরিবারে অগ্রজ হতে পারেন এবং জ্যেষ্ঠ হওয়ার জন্য আপনাকে পারিবারের সব দায়িত্ব সামলাতে হবে। আপনার স্ত্রীর ত্রুটিগুলি উপেক্ষা করাই মহান কাজ হবে; অন্যথায় মতাদর্শগত পার্থক্য সম্ভব। আপনার আচরণ ও প্রকৃতি সবাইকে প্রভাবিত করবে। যদি আপনি এই নক্ষত্রের শেষ পর্যায়ে জন্মগ্রহণ করেন তাহলে আপনি অত্যন্ত ভাগ্যবান হবেন।\nপূর্বফল্গুনী - ১১\_\nআপনি সঙ্গীত, শিল্পকলা, সাহিত্য সম্পর্কে অনেক জানবেন, কারণ এইসব বিষয়গুলিতে শৈশব থেকে আপনার আগ্রহ ছিল। আপনার চিন্তাধারার ধরণ বেশ শান্তিপূর্ণ। আপনি সত্যবাদিতার পথে আপনার জীবন নির্বাহ করতে চান। ভালবাসা আপনার জীবনের সবচেয়ে গুরুত্বপূর্ণ বিষয়। আপনি হিংস্রতা ও তর্ক থেকে দূরে থাকবেন কারণ আপনি একজন শান্তিপ্রিয় মানুষ। যদি কোন সমস্যা থাকে তাহলে আপনি খুব শান্তিপূর্ণ পদ্ধতিতে সমাধান খুঁজে বের করার চেষ্টা করেন। কিন্তু, যখন এটি আপনার আত্মসম্মানের উপর আসে, আপনি আপনার বিরোধীদের পরাভূত করেন। এছাড়াও, আপনি খুব ভালভাবেই জানেন কিভাবে বন্ধু এবং ভাল মানুষদের স্বাগত জানাতে হয়। অন্তর্জ্ঞানের কারণে, আপনি আগে থেকেই জেনে যান যে অন্য মানুষেরা কি চিন্তা করছে। চারিত্রিক দিক থেকে, আপনি বেশ উদার এবং ভ্রমণ করতে ভালোবাসেন। আপনি সৎভাবে কাজ করতে চান এবং জীবনের বিকাশের জন্য, আপনি সবসময় সত্য ও ন্যায়সঙ্গত পথে বেছে নেন। জীবনে, আপনি একটি ক্ষেত্র বিশেষ খ্যাতি পাবেন। তা সত্ত্বেও, আপনাকে অস্থির মনে হতে পারে। অন্যদের সাহায্য করার জন্য, তাদের অনুরোধ আসার আগেই তাদের সামনে উপস্থিত হয়ে যান কারণ আপনি দয়াবান ব্যক্তি। আপনি একজন স্বাধীনতা প্রেমী হবেন। তবে, আপনি কোন গন্ডি পছন্দ করেন না। আপনি এমন কিছু করা পছন্দ করেন না যা অন্যদের ওপর নির্ভরতা আনে। আপনার মধ্যে আরেকটি গুণ হল আপনি উচ্চপদস্থ কর্মকর্তাদের অত্যাধিক প্রশ্রয় দেন না, যে কারণে আপনি আপনার উচ্চপদস্থ কর্মকর্তাদের থেকে কোন উপকার পান না। আপনার বলিদানমূলক মানসিকতা আছে তাই আপনি অন্যদের কাছ থেকে কোনো সুবিধা নেওয়া পছন্দ করেন না। পরিবারের সঙ্গে আপনার একটি বিশেষ অ্যাটাচমেন্ট আছে এবং আপনি সবসময় আপনার পরিবারকে সবকিছু উৎসর্গ করতে প্রস্তুত থাকেন।\_\nশিক্ষা এবং আয় : আপনি আপনার পেশা পরিবর্তন করতে থাকবেন। 22, 27, 30, 32, 37, এবং 44 বছর বয়স চাকরি এবং ব্যবসার জন্য গুরুত্বপূর্ণ হবে। আপনার জন্য সন্তোষজনক পেশা হল সরকারি চাকরি; উচ্চতর কর্মকর্তা; নারীদের পোশাক, জিনিসপত্র, এবং প্রসাধনী উৎপাদন বা বণ্টন, বিনোদনকারী; মডেল; ফটোগ্রাফার; গায়ক; অভিনেতা; সুরকার; বিবাহের পোশাক সৃষ্টিকারী, জিনিসপত্র, এবং উপহারের ব্যবসা; জীববিজ্ঞানী; স্বর্ণকার; তুলা, পশম, বা সিল্কের সাথে সম্পর্কিত কাজ; প্রভৃতি।\_\nপারিবারিক জীবন : আপনার পারিবারিক জীবন সুখী হবে। স্ত্রী ও সন্তানেরা উত্তম আচরণ করবে এবং আপনি তাদের কাছ থেকে যথেষ্ট সুখ পাবেন। আপনার জীবন সঙ্গী বিশ্বস্ত হবে এবং পরিবারের কল্যাণের জন্য সবকিছু ত্যাগ করতে প্রস্তুত থাকবেন। আপনি প্রেম বিবাহ বা একজন পরিচিত ব্যক্তিকে বিবাহ করতে পারেন। মাঘানক্ষত্রফল আপনার একটি আকর্ষণীয় ব্যক্তিত্ব আছে এবং আপনি যেখানেই যান, আপনার প্রধান্যতা বজায় রাখেন। যখন আপনি কোন কিছুর দায়িত্ব নেন, তখন আপনি সেটি যতটা সম্ভব তাড়াতাড়ি শেষ করার চেষ্টা করেন কারণ কারণ আপনি উদ্যমী এবং পরিশ্রমী। আপনার কাজ করার একটি ইতিবাচক উপায় আছে। এজন্যই, কখনও কখনও মানুষ আপনার কাজের জন্য বিস্মিত হতে পারেন। আপনার খুব আত্মসম্মান বোধ আছে তাই আপনি কোন কিছুর সঙ্গে আপোষ করেন না। আপনি আপনার আত্মসম্মান রক্ষা করার জন্য সবকিছু করার চেষ্টা করেন এবং সেটি সম্পর্কে সঠিকভাবে চিন্তা করার পরে সবকিছু করেও ফেলেন। ভগবানের ক্ষেত্রে আপনার গভীর বিশ্বাস আছে। সরকার বা সংশ্লিষ্ট বিভাগের সাথে আপনার গভীর সম্পর্ক থাকবে। এছাড়াও, আপনার উচ্চবিত্ত সমাজের মানুষের সাথেও পরিচিতি থাকবে। এছাড়া আপনি এই সম্পর্কগুলি থেকে ভাল উপকার পেতে পারেন। আপনি মিতভাষী এবং বিজ্ঞানের বিষয়ে ভাল জ্ঞান আছে। এছাড়াও, আপনার বিভিন্ন শিল্পকলায় আগ্রহ আছে। আপনি আপনার শান্তিপূর্ণ আচরণ, নির্মল জীবন এবং বুদ্ধিমত্তার জন্য সমাজে সম্মানিত হবেন। আপনার রাগ এড়িয়ে চলা উচিত। যখন কোন কিছু করার সময় আসে তখন আপনি সত্যের বিরুদ্ধে কিছু করাই পছন্দ করেন না। আপনার আচরণের কারণে যাতে কারোর মন খারাপ না হয় তারজন্য আপনি যথাসাধ্য চেষ্টা করেন। যদি আপনি মনে করেন যে কেউ আপনার কারণে দুঃখ পেয়েছে তাহলে আপনি অবিলম্বে ক্ষমাপ্রার্থী হন। নিজের আগ্রহ দূরে সরিয়ে রেখে আপনি সবসময় মানুষের জন্য কিছু করার চেষ্টা করেন এবং বিনিময়ে কিছুই আশা করেন না। ব্যবসা বা কর্মক্ষেত্রে অত্যধিক সততা কারণে আপনার ক্ষতি হতে পারে। কিন্তু, আপনি আপনার সত্যতার সঙ্গে কখনও আপোষ করবেন না। আপনি ধনী ও ক্ষমতাশালী মানুষদের সাহায্যে জীবনে সব বিলাসিতা পেতে সফল হবেন। তবে আপনি সবসময় ক্ষমতা কারণে সৃষ্ট গর্ব থেকে দূরে থাকবেন। আপনি বস্তুগত সম্পদ একত্রিত করতে চান, কিন্তু আপনি আধ্যাত্মিক ও ধর্মীয় বিষয়ে খুব আগ্রহী হবেন। আদর্শবাদী এবং সত্যবাদী হল আপনার গুণ। এছাড়াও, আপনি সংস্কৃতি, ঐতিহ্য, এবং বড়দের সম্মান করবেন। আপনি উপলব্ধ সুযোগ-সুবিধা শ্রেষ্ঠ ভাবে কাজে লাগাবেন এবং আপনার অনেক শ্রমিক থাকবে। যারা তোমার অধীনে কাজ করবে তারা একটি অনুভূতিপ্রবণ এবং শ্রদ্ধাশীল দিকের সাক্ষী থাকবে। সম্পদ ও সম্পত্তির বিষয়ে আপনি বেশ বুদ্ধিমান হতে চেষ্টা করবেন। আর্থিক বিষয়ের ক্ষেত্রে আপনি আপনার সর্বশক্তি নিয়োগ করবেন এবং তাইজন্য সাফল্য পাবেন। আপনার বিভিন্ন বিষয়ে দক্ষতা থাকবে। এছাড়াও, আপনি সমাজসেবায় আগ্রহী হবেন। এজন্যই আপনি বেশ উৎসাহের সাথে এই কাজগুলিতে অংশগ্রহণ করবেন। আপনি সেই সমস্ত মানুষদের পছন্দ করেন না যারা অন্যের কাজে বাধা সৃষ্টি করে। তবে আপনার অনেক লুকানো শত্রু থাকবে। বন্ধুত্বের দিক থেকে দেখলে আপনার অনেক বন্ধু থাকবে না। কিন্তু, কিছু মুষ্টিমেয় মানুষই আপনার জীবনে অনেক কিছু হবে। আপনার ব্যক্তিত্ব সুন্দর এবং আকর্ষণীয় হবে; আপনার চরিত্র হল আপনার কোন স্বার্থ ছাড়াই মানুষের সেবা করা। অকপট হওয়াই আপনার পরিচয় এবং শক্তি। শিক্ষা এবং আয় : আপনার ধন-সম্পদ ও পরিচায়ক থাকবে। আপনার জন্য সন্তোষজনক পেশা হল ঐতিহাসিক শিল্পকর্মের ব্যবসা; জাতীয় স্তরের ঊর্ধ্বতন কর্মকর্তা, বড় ব্যবসায়ী; আইনজীবী; বিচারক; রাজনীতিবিদ; লেকচারার; শিল্পী; জ্যোতিষী; ইন্টিরিওর ডিজাইনার বা আর্কিটেক্ট; প্রশাসক; একটি প্রতিষ্ঠানের পরিচালক; প্রাচীন সভ্যতা ও সংস্কৃতির সম্পর্কিত ব্যবসা; প্রভৃতি। পারিবারিক জীবন : আপনি সাধারণত একটি তৃপ্ত ও সুখী বিবাহিত জীবন অতিবাহিত করবেন। এছাড়াও, আপনার সন্তানরা ভাগ্যবান হবে। জীবন সঙ্গী বেশ বুদ্ধিমান হবেন এবং দৈনন্দিন কাজে বিশেষজ্ঞও হবেন। তিনি পরিবারের সব প্রয়োজনীয়তা পূরণ করবেন।\nAbout astrologer Lob Mukherjee\nI am Lob Mukherjee Govt.Enrolled &Enlisted Astrologer, \_r\_ngraduate in Commerce and Arts from Rampurhat College, under The University of Burdwan, I have started my journey in the early years of my student life, and from that day my journey is like spiritual journey with Astrology. I findanatural interest in Palmistry atavery young age and after meditation, determination and practice I started my career in the Astrology, Palmistry, Numerology, Vaastu, Material Astrology, professionally. Over 37 years I have helped many Individuals persons, Celebrity, Politicians, Industrialists, and Business Owners for all common issues their of life related to health, wealth, job, career, sickness, marital issues and material success. I . Advising on the problem I like without any bias regarding the social strata and like to keep the solutions simple. I am also constantly contributing on my chamber named Joy Santoshi Ma Astro Research Centre asac\nWe at Astro research Centre strongly believe that if you are prepared for the highs and lows that you\nVastu says that cosmos is full of positive energies and by keepingaright track on them; one can expe\nPalm Reading is an ancient occult science which had its origins in Babylon, India, China, Sumeria and\nAs the name itself suggests, numerology is the study of numbers and their symbolic significance which\nBirth Charts (janam kundli) are usually much more detailed and accurate than the Horoscope Charts. Hor\nBogolamukhi, Moha Mritunjoy, Projapoti, Maha Sankat Mochan, Nil Saraswati, Donoda Kuber Koboj, Aporaji\nWhile anybody can draw the yantra, it docs not yield the desired results unless it is energised by a\nNavagraha Rituals (Poojas) is performed if the situation of the Grahas (planets) are inauspicious, neg\nGem Testing Services are done by us.একুয়ামেরিন ( সবুজ পান্না\nAshwini Bharani Krittika Rohini Mrigcira Ardra Punarvasu Pushya Ashlesha Magha Poorva Phalguni Uttara Phalguni Hasta Chitra Swati Vishaka Anuradha Jyeshta Moola Poorvashadha Uttarashadha Sharavan Dhanishta Satbhij Poorva Bhadrpada Uttara Bhadrapada Revati\nAstro Research Center\nHarisabha Para, Rampurhat, Birbhum 731224\n+91 8906956633, 9593165251


নীল আকাশের নিচে প্লেব্যাকসিঙ্গার || আহসান রফিক » Gaanpaar\nসোনালি দিনের খ্যাতিমান কণ্ঠশিল্পী খন্দকার ফারুক আহমদ (১৯৪০-২০০১)-এর কণ্ঠটি ছিল অসম্ভব রোম্যান্টিক, যদিও প্লেব্যাকে তাঁর শিল্পীজীবনের সূচনা হয়েছিল ম্যুভিডিরেক্টর মিতার ‘চাওয়া পাওয়া’ (১৯৬৭) ছায়াছবির অসাধারণ স্যাড টিউন ও কম্পোজিশনের “রিক্ত হাতে যারে ফিরায়ে দিলে ওগো বন্ধু” (কথা : ড. মো. মনিরুজ্জামান; সুর : সত্য সাহা) গানটি দিয়ে। গানের জগতে তাঁর পদার্পণ অবশ্য আরো আগে, রেডিয়োর মাধ্যমে, ১৯৬১ সালে। তাঁকে গানের জগতে নিয়ে এসেছিলেন সত্য সাহা, যার কৃতজ্ঞতাস্বরূপ তিনি যে-১৩৩টি সিনেমায় গান গেয়েছেন তার মধ্যে ১২৮টি সিনেমার সংগীতপরিচালক ছিলেন সত্য সাহা।\nঊনসত্তরের উত্তাল সময়ে “কোথায় যেন দেখেছি” সিনেমায় তাঁর গাওয়া “রিকশাওয়ালা বলে কারে তুমি আজ ঘৃণা করো” গানটি শ্রমজীবী মানুষের মনে ঢেউ জাগিয়েছিল। গানটির জন্য মজলুম জননেতা মওলানা ভাসানী পল্টন ময়দানে লক্ষাধিক মানুষের সমাবেশে সোনার মেডেল পরিয়ে শিল্পীকে সম্মানিত করেছিলেন। ফোকসম্রাট আব্দুল আলীমের সাথে তাঁর ঘনিষ্ট সাহচর্য ছিল। এর সুবাদে ‘মালকা বানু’ চলচ্চিত্রে একটি ফোকটাইপ গান “কে তুমি গো পুকুরঘাটে সখি” বঙ্গবন্ধুর মনোযোগ আকর্ষণ করেছিল। বঙ্গবন্ধু শিল্পীকে ডেকে এনে নিজ হাতে পুরস্কৃত করেছিলেন।\n“নীল আকাশের নিচে আমি রাস্তা চলেছি একা”, “আমি নিজের মনে নিজেই যেন গোপনে ধরা পড়েছি”, “আমার এ গান তুমি শুনবে জানি শুনবে”, “আর কত দূরে উড়ে যাবি ওরে”, “কোথায় তোমায় যেন দেখেছি”, “আমার বউ কেন কথা কয় না” সহ অনেক সিনেমার গান, “বাসন্তীরঙ শাড়ি পরে”, “সেদিন তুমি কি যেন কি ভাবছিলে”, “সোহাগী লো কি দেবো বলো”, “জীবনের বাতায়নে কতবার অকারণে আঁখি মেলে রেখেছি”, “তুমি যদি একটু থাকো আমার পাশে” প্রভৃতি রেডিওর বেসিক আধুনিক, সাবিনা ইয়াসমিনের সাথে চিরকালের রোম্যান্টিক “কাছে এসো যদি বলো তবে দূরে কেন থাকো”, “নীল নীল আহা কত নীল তোমার ও-দুটি চোখ”, “গান না যদি গল্প বলি”, “তোমার এ উপহার আমি চিরদিন রেখে দেবো”, শাহনাজ রহমতুল্লাহর সাথে “শুধু একবার বলে যাও আমি যে তোমার কত প্রিয়”, ফেরদৌসী রহমানের সাথে “আমি কার জন্য পথ চেয়ে রবো”, শাম্মী আখতারের সাথে “ঢাকা শহর আইসা আমার আশা পুরাইছে” সহ বহু গান আরো বহুকাল খন্দকার ফারুক আহমদের কণ্ঠের মহিমা ঘোষণা করবে।\nআমাদের জাতীয় সংগীতের প্রথম রেকর্ডে অজিত রায়, নীলুফার ইয়াসমিন, মাহমুদুন্নবী, আব্দুল জব্বার, শাহনাজ বেগম (রহমতুল্লাহ) ও সাবিনা ইয়াসমিনের সাথে তিনিও কণ্ঠ দিয়েছিলেন। এছাড়াও “আমার ভাইয়ের রক্তে রাঙানো একুশে ফেব্রুয়ারি”, “জাগো অনশনবন্দি ওঠো রে যত”, “কারার ঐ লৌহকপাট” প্রভৃতি জাগরণমূলক গানের প্রাথমিক রেকর্ডে খন্দকার ফারুক আহমদের কণ্ঠের সরব উপস্থিতি ছিল।\n১৯৭৪ সালে ‘আলোর মিছিল’ ছবিতে “দিনবদলের দিন এসেছে কান পেতে ঐ শোনো” গানটির জন্য তিনি প্রথম বাচসাস পুরস্কার লাভ করেন। পেয়েছেন শেরেবাংলা পদক, ভাসানী পদক, ঋষিজ পদক সহ অনেক সম্মাননা ও পুরস্কার। ১৯৮০ সালে মার্কিন যুক্তরাষ্ট্র থেকে এই শিল্পীকে ‘হান্টিং সিঙ্গার’ উপাধিতে ভূষিত করা হয়।\nখন্দকার ফারুক আহমদের সঙ্গে লেখক আহসান রফিক\nবাংলা গানের ব্যাপ্ত ভুবনে এক উজ্জ্বলতর নক্ষত্রপ্রতিম এই গুণী শিল্পীর জন্ম ১৯৪০ খ্রিস্টাব্দের ২৫ জুলাই, জীবনাবসান ২০০১ খ্রিস্টাব্দের ১১ জুলাই। শিল্পীর পিতৃভিটা বাংলাদেশস্থ বগুড়ার খন্দকারপাড়ায়, ইশকুলজীবন কেটেছে পার্বত্য শহর রাঙামাটিতে। একটি পৃথক বৈশিষ্ট্যসম্পন্ন কণ্ঠসম্পদের অধিকারী শিল্পী খন্দকার ফারুক আহমদের ১৬তম মৃত্যুবার্ষিকী নীরবেই পার হয়ে গেল। স্মরণ করতে দেখা গেল না কোথাও মুখে-মুখে-ফেরা “ঢাকা শহর আইসা আমার আশা পুরাইছে” কিংবা “নীল আকাশের নিচে আমি / রাস্তা চলেছি একা” পঙক্তিবিশিষ্ট উত্তুঙ্গ জনপ্রিয় গানগুলোর কণ্ঠশিল্পীটিকে। এই বিস্মরণপটু বদ্বীপের শিল্পসাহিত্যসাংস্কৃতিক মজমায় স্মৃতিনিষ্ঠ শ্রদ্ধাজ্ঞাপনকারী নিঃস্বার্থ সুরসমুজদারও তো ক্রমশ দুষ্প্রাপ্য।\nবর্তমান রচনাটির মাধ্যমে এই নিরুপম কণ্ঠশিল্পীর প্রতি নিবেদন করছি হৃদয়ের সুরপুষ্পপল্লবিত শ্রদ্ধা।\nআহসান রফিক4গায়ক 108 আহসান রফিক3খন্দকার ফারুক আহমদ 1 গান 37 প্লেব্যাকসিঙ্গার 8


সাপ্তাহিক লগ্নফল – ৭ থেকে ১৩ জুন - WNL News সাপ্তাহিক লগ্নফল – ৭ থেকে ১৩ জুন - WNL News\nভাগ্যফল নাকি কর্মফল ? কোনটি শ্রেষ্ঠ ? নাকি উভয়েরই পারস্পরিক যোগসূত্র রয়েছে ? জানতে দেখুন বিখ্যাত জ্যোতিষী অরূপ ভট্টাচার্য্যর কলমে “সাপ্তাহিক লগ্নফল” – ৭ থেকে ১৩ জুন।\nমেষঃ প্রেমের হাতছানি। ধনাগমের আভাস। শিক্ষায় উন্নতি। বন্ধুবান্ধদের সঙ্গে আনন্দ। দাম্পত্যে মধু। মিষ্ট ভাষায় বাজিমাত। কর্মে উন্নতি। শত্রুধ্বংস। পারিবারিক শুভ। নতুন আরম্ভ। এগিয়ে যাওয়ার মানসিকতা। শুভ রঙ লাল। মঙ্গলবার শুভ করমাদি করুন।\nবৃষঃ কিছু কর্মের শুভত্বের ইঙ্গিত। ধনাগম। ব্যয় হয়ে চলবে। প্রেমে শুভ ও আকর্ষণ বৃদ্ধি। দাম্পত্যে ভুল বোঝাবুঝি ও শেষে সমঝোতা। শত্রুতা। শিক্ষায় বাধা। নতুন কিছুর পরিকল্পনা। পারিবারিক উদ্বেগ। গোল্ডেন শুভ রঙ। বৃহস্পতিবার শুভ করমাদি করুন।\nমিথুনঃ চেষ্টা বৃদ্ধি। জেদ বৃদ্ধি। পেশাগত বাধা ও চিন্তার মধ্যে দিয়ে যাবে। শিক্ষায় অমনোযোগী। ঝগড়া ও মতবিরোধ। চেষ্টা সত্ত্বেও ফললাভে বাধা। প্রেমে অশান্তি। ব্যয় চলবে। দাম্পত্যে অশান্তি। বিপত্তি। হঠাৎ অর্থ বেড়িয়ে যেতে পারে। মঙ্গলবার শুভ করমাদি করুন।\nকর্কটঃ কর্মে বাধার ভেতর দিয়ে যাবেন। ধনাগম ও খরচা দুই নিয়ে কিছু চিন্তা থাকবে। শিক্ষায় বাধা। পারিবারিক উন্নতি। শেয়ার বা মিউচ্যুয়াল ফান্ডে আগ্রহী হতে পারেন। প্রেমে নতুন হওয়ার ইঙ্গিত। দাম্পত্যে অভিযোগ। নতুন কিছুর জন্য উদ্যোগ। বিপদ। রক্তপাতের ভয়। শারীরিক বেদনা। শুভ রঙ দুধ সাদা। শুক্রবার গুরুত্বপূর্ণ করমাদি করুন।\nসিংহঃ পেশাগত উন্নতি। চঞ্চলতা। ধনাগমের ইঙ্গিত। পরিচিত মানুষজনের সাহায্য ও সহযোগীতা। শিক্ষায় বিঘ্ন। প্রেমে হতাশা। দাম্পত্যে তিক্ততা। পারিবারিক কিছু উন্নতি। স্বাস্থ্য উদ্বেগ। পেট বা পিঠের ব্যাধিতে কষ্ট। শত্রুউপদ্রব। শুভ রঙ সবুজ ও কালো। বুধবার গুরুত্বপূর্ণ করমাদি করুন।\nকন্যাঃ কর্মোন্নতি। ধনাগম। দুর্ভাবনা ও উদ্বেগ। শিক্ষায় সাফল্য। প্রেমে যোগাযোগ বা নতুন ইঙ্গিত পেতে পারেন। দাম্পত্যে প্রেম। শত্রুবিজয়। ব্যয়। কিছু নতুন পরিকল্পনা। বিনিয়োগ ও খরচ। মানসিক ভাবে চিন্তা পিছু ছাড়বেনা। শুভ রঙ সবুজ। বুধবার গুরুত্বপূর্ণ করমাদি করুন।\nতুলাঃ সাহসী সিদ্ধান্ত। কর্মচিন্তা। উৎকণ্ঠা। জেদ ও রাগ। নতুন পরিকল্পনা। শিক্ষায় শুভ। কিছু অশান্তি যোগ। ফাঁড়া। খরচ। পানভোজনে আনন্দ। পারিবারিক শুভ। কিছু নতুন সংবাদ। শুভ রঙ লাল।\nবৃশ্চিকঃ কর্মচিন্তা। অর্থচিন্তা। রাগ ও জেদ। সাহসী সিদ্ধান্ত। নিজ উদ্যোগে ও দক্ষতায় উন্নতি। সঞ্চয় চিন্তা। খরচ চলবেই। হঠাৎ শত্রু হানার আশঙ্কা। উত্তেজনা। দুর্ভাবনা। প্রেমে যোগাযোগ। দাম্পত্যে ভালোবাসা। শিক্ষায় ফাঁকি। পরিবারের জন্য উদ্বেগ। শুভ রঙ হলুদ। বৃহস্পতিবার শুভ করমাদি করুন। ব্যয় হবেই।\nধনুঃ পেশাগত কিছু নতুন চিন্তাভাবনা। ধনাগম। উদ্যোগ বাড়ার সাফল্য পাবেন। পারিবারিক শুভ। শিক্ষায় বাধা। প্রেমে অতীব ভোগবাসনা বৃদ্ধি। দাম্পত্যে প্রেম ও ঝগড়া। শত্রু হতে সাবধান। কাছাকাছি ইতস্তত গমনাগমন। শুভ রঙ নীল। সঞ্চয়ের প্রচেষ্টা বাড়াবেন। শনিবার শুভ করমাদি করুন।\nমকরঃ পেশাগত কিছু নতুনত্বের খোঁজ। ব্যয়। পারিবারিক সুখ। আর্থিক উন্নতির আভাস পাবেন। প্রেমে উদ্দাম আকর্ষণ। দাম্পত্যে বিরহ। শত্রুবিজয়। সন্তানের উন্নতির চিন্তা। হঠাৎ খড়কবৃদ্ধি। স্পষ্ট ও তিক্ত সত্য কথা মুখের উপর বলবেন। শুভ রঙ লাল। মঙ্গলবার শুভ করমাদি করুন।\nকুম্ভঃ দুর্ভাবনা। স্বাস্থ্য চিন্তা। কর্মের উদ্বেগ থাকলেও নিজের উদ্যোগেই কেবলমাত্র কিছু শুভফল পেতে পারেন। শিক্ষায় শুভ। প্রেমে সুযোগ ও আশা ও সম্পর্কের হাতছানি খুঁজবেন। দাম্পত্যে মিষ্টত্ব ও অভিযোগ। শত্রুতা। খরচা কিন্তু রুখতে পারবেন না। অর্থচিন্তা ভাবাবেই। শুভ রঙ লাল। মঙ্গলবার ও বৃহস্পতিবার গুরুত্বপূর্ণ করমাদি করুন।\nমীনঃ পেশাগত উন্নতির ইঙ্গিত পাবেন। খরচ বাড়বে। দুশ্চিন্তা। শিক্ষায় উন্নতি। প্রেমে হাতছানি। দাম্পত্যে সমঝোতা। পারিবারিক শুভ। ফললাভে দেরী। নিজ দক্ষতা ও বুদ্ধিতে কার্য্য হাসিল। বন্ধুবান্ধব বা পরিচিতদের সহযোগীতা শুভ রঙ নীল। মঙ্গলবার অশুভ। শনিবার শুভ করমাদি করুন।


জরায়ুমুখের ক্যান্সার নির্ণয়ে লিকুইড বেইসড সাইটোলজি প্রযুক্তি – ক্রাইম পেট্রোল বাংলাদেশ\nজরায়ুমুখের ক্যান্সার নির্ণয়ে লিকুইড বেইসড সাইটোলজি প্রযুক্তি\nনিজস্ব প্রতিবেদক : বাংলাদেশে প্রথবারের মতো চালু হলো জরায়ুমুখের ক্যান্সার নির্ণয়ে উন্নততর লিকুইড বেইসড সাইটোলজি পদ্ধতি। প্রচলতি কনভেনশনাল মেথড থেকে এ পদ্ধতি অনেক উন্নতমানের।\nশনিবার বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) বি ব্লকের নীচতলায় শহীদ ডা. মিলন হলে এ পরীক্ষা পদ্ধতির উদ্বোধন করা হয়। বিশ্ববিদ্যালয়ের উপাচার্য অধ্যাপক ডা. কামরুল হাসান খান এর উদ্বোধন করেন। বিশ্ববিদ্যালয়ের প্যাথলজি বিভাগ উদ্বোধনী অনুষ্ঠানের আয়োজন করে।\nবঙ্গবন্ধু মেডিক্যাল বিশ্ববিদ্যালয়ে সুলভ মূল্যে সংশ্লিষ্ট রোগীরা এ পরীক্ষা করাতে পারবেন। ভবিষ্যতে লিকুইড বেইসড সাইটোলজি পরীক্ষা পদ্ধতির মাধ্যমে জরায়ুমুখের ক্যান্সার ছাড়াও অন্যান্য ক্যান্সার সঠিকভাবে নির্ণয় করা যাবে।\nলিকুইড বেইসড সাইটোলজি ডায়াগনোসিসের মাধ্যমে আরো স্পষ্টভাবে ক্যান্সারের পূর্ব অবস্থা নির্ণয় করা যাবে এবং ক্যান্সার হওয়া থেকে মানুষকে রক্ষা করা যাবে।\nঅনুষ্ঠানে আরো বক্তব্য রাখেন বিএসএমএমইউয়ের উপ-উপাচার্য (গবেষণা ও উন্নয়ন) অধ্যাপক ডা. মো. শহীদুল্লাহ সিকদার, উপ-উপাচার্য (শিক্ষা) অধ্যাপক ডা. এ এস এম জাকারিয়া স্বপন। অনুষ্ঠানে সভাপতিত্ব করেন প্যাথলজি বিভাগের চেয়ারম্যান অধ্যাপক ডা. অসীম রঞ্জন বড়ুয়া, ওজিএসবির সভাপতি অধ্যাপক ডা. লায়লা আঞ্জুমান বানু, গাইনি বিভাগের অধ্যাপক ডা. আশরাফুন্নেসা।\nউপাচার্য অধ্যাপক ডা. কামরুল হাসান বলেন, জরায়ুমুখের ক্যান্সার নির্ণয়ে লিকুইড বেইসড সাইটোলজি পরীক্ষাটি চালু হওয়ায় একটি স্বপ্ন পূরণ হলো। বাংলাদেশের স্বাস্থ্য ব্যবস্থা ও চিকিৎসাসেবা আজ একটি গৌরবের জায়গায় পৌঁছেছে। দেশের চিকিৎসাসেবার মান অনেক বেড়েছে এবং অনেক দূর এগিয়ে গেছে। আরো কিছু গুরুত্বপূর্ণ পরীক্ষা-নিরীক্ষা চালু হলে বাংলাদেশেই আন্তর্জাতিক মানের চিকিৎসাসেবা দেওয়া সম্ভব হবে।\nঅনুষ্ঠানে জানানো হয়, নারীদেহের বিভিন্ন প্রকার ক্যান্সারের মধ্যে জরায়ুমুখ দ্বিতীয় সর্বোচ্চ এবং ক্যান্সারজনিত মৃত্যুতে এর স্থান পঞ্চম। বাংলাদেশে প্রতি বছর প্রায় ১৩ হাজার নারী জরায়ুমুখ ক্যান্সারে নতুন করে আক্রান্ত হন। একটু সচেতন হলেই এর প্রতিরোধ সম্ভব।


যে কারণে গোপনে মা হলেন অভিনেত্রী সামিরা! – আওয়ার নিউজ\nযে কারণে গোপনে মা হলেন অভিনেত্রী সামিরা!\nআওয়ার নিউজ বিনোদন ডেস্ক | মে ২৮, ২০১৫\nবলিউডের এক সমেয়র টপ সেক্সিয়েস্ট অভিনেত্রী সামিরা রেড্ডি রীতিমত গোপনেই মা হয়েছেন। জানা গেছে, এক সময়ের আবেদন ছড়ানো অভিনেত্রী সামিরা রেড্ডি রীতিমত গোপনেই গত ২৫ মে পুত্র সন্তানের মা হলেন। আর তাতে ভীষণ আনন্দিত সামিরা ও তার স্বামী অক্ষয় ভারদে।\nগত বছরের জানুয়ারিতে বিয়ের পর থেকে কোথাও দেখা মিলছিলো না বলিউডের সেক্সসিম্বল অভিনেত্রী সামিরা রেড্ডির। মাঝখানে স্বামীর সাথে একসাথে এয়ারপোর্ট দেখা মিলেছিলো তার। কিন্তু সে সময় সন্তানসম্ভবা থাকায় সব ধরণের মিডিয়াকে এড়িয়ে গেছেন এই অভিনেত্রী। আগত সন্তানের বিষয়টি গোপন রাখতেই তিনি নাকি মিডিয়াকে এড়িয়ে চলতেন।\nআর সামিরার মা হবার বিষয়টি ইতিমধ্যে ‘টক অব দ্য বলিউড’ এ পরিণত হয়েছে। কারণ সন্তানসম্ভমা হওয়ায় দীর্ঘ সময় ধরে নতুন কোন ছবিতে দেখা যাচ্ছিলো না তাকে। এবার সন্তান হওয়ার পর অনেকেই স্বপ্ন দেখা শুরু করছেন সামিরকা নিয়ে যে, শীঘ্রই হয়তো সিনেমায় ফিরবেন এই আবেদনময়ী অভিনেত্রী।\nবিনোদন Comments Off on যে কারণে গোপনে মা হলেন অভিনেত্রী সামিরা! সংবাদটি প্রিন্ট করুন\n« ২৫ হাজারের বেশি পুরুষ পুনমের হিরো হতে চায় (পূর্বের সংবাদ)\n(পরের সংবাদ) তুষার-লাভলু ১০ দিনের রিমান্ডে »


০৭:০১ মঙ্গলবার, ০৫ জুলাই ,২০২২\nপ্রশ্ন : জীবিত আছেন এমন ব্যক্তি বাদ দিয়ে মৃত ব্যক্তির পক্ষ থেকে কোরবানি দেয়া কতটা যুক্তিসঙ্গত? মৃত আত্মীয়দের পক্ষে কোরবানির ক্ষেত্রে কিভাবে পক্ষ ভাগ করা হয়?\nউত্তর : যার ওপর কোরবানি ওয়াজিব তার জন্য নিজের পক্ষ\nসৃষ্টিকর্তা তাঁর সৃষ্টি সম্পর্কে মমত্ব অনুভব করবেন এমনটিই স্বাভাবিক। কারণ প্রতিটি সৃষ্টির পিছনে স্রষ্টার সৃজনশীল মনোভাব কাজ করে। এ মনোভাবই সৃষ্ট জিনিসের প্রতি ভালোবাসার সূত্র হিসেবে ভূমিকা রাখে। মহান আল্লাহ পৃথিবী, গ্রহ-নক্ষত্র, মানুষসহ সব প্রাণী,\nহালাল রিজিক উপার্জনে জাগতিক বৈধ সব উপায় অবলম্বনের পাশাপাশি খোদাভীতি, আল্লাহর ওপর আস্থা এবং তাঁর প্রতি কৃতজ্ঞতাসহ ক্ষমা প্রার্থনার মতো ইবাদত-বন্দেগি ধারাবাহিক চালিয়ে যেতে হবে। কারণ পবিত্র কোরআনে এসব আমলে রিজিক বৃদ্ধির কথা ঘোষিত হয়েছে।\nযে আমলকে আল্লাহ তাআলা ভালোবাসেন; কথা কিংবা কাজ যা-ই হোক, তাকেই সৎ আমল বলা হয়। এই সৎ আমলের পরকালীন ফায়দা অনেক রয়েছে, দুনিয়াতেও সৎ আমলের নগদ কিছু ফায়দা রয়েছে। যারা ভালো আমল করবে তাদের আল্লাহ\nতা না করে যদি আমরা বাহ্যিক সংরক্ষণে মনোযোগ দিই, তবে তা হবে\nসোমবার, ০৯ মে, ২০২২\nসবাই চায় যে তার জীবনটা কল্যাণময় হোক, বরকতময় হোক। এর জন্য মানুষ নিজের মেধা, শ্রম, সম্পদ সব কিছুই ব্যয় করে দেয়। কিন্তু প্রকৃত কল্যাণময় জীবন তারাই পায়, মহান আল্লাহ যাদের দান করেন। নিম্নে এমন কিছু\nসোমবার, ০২ মে, ২০২২\nরোজা রেখেছেন, সম্পদ আছে ফিতরা দেওয়া ওয়াজিব। রোজা রাখতে পারেননি অবশ্যই ফিদইয়া দেওয়া আবশ্যক। কোনো কারণে রোজা রাখা হয়নি তাতেও কাজা-কাফফারা দিতে হবে। আর এসবই গরিবের হক। আজ রমজানের শেষ দিন। চাঁদ দেখা না গেলেও\nরমজানে উত্তম চরিত্র গঠনের অনুশীলন\nমাহে রমজান নিজেকে পুনর্গঠন করার মাস। নিজেকে বদলে ফেলার মাস। উত্তম চরিত্র গঠনের মাস। এ মাসে এমন প্রশিক্ষণ নিতে হবে, যার মাধ্যমে বাকি মাসগুলো সঠিকভাবে পরিচালিত হয়। কাজেই এ সময় আমাদের সুন্দর চরিত্র গঠনের অনুশীলন


আমেরিকায় কৃষ্ণাঙ্গ হত্যা, সাসপেন্ড ৭ পুলিশ - ProthomBarta News : সংবাদে ও সংযোগে আমারাই প্রথম\nআপডেট টাইম : সেপ্টেম্বর, ৪, ২০২০, ২:২৩ অপরাহ্ণ\nপ্রথমবার্তা, প্রতিবেদকঃ আমেরিকায় আবার বর্ণবাদী পুলিশের হাতে কৃষ্ণাঙ্গ-হত্যার ঘটনা সামনে এল। এ বার রচেস্টারে। ঘটনাটি ঘটেছিল মার্চে। এতদিন পরে তাঁকে নির্যাতনের ভিডিও সামনে এসেছে। বৃহস্পতিবার নিউ ইয়র্কের মেয়র সাতজন পুলিশকে সাসপেন্ড করেছেন। খবর ডয়চে ভেলের।ভিডিওতে দেখা যাচ্ছে, নগ্ন হয়ে প্রুড রাস্তায় দৌঁড়চ্ছেন।\nতখন পুলিশ অফিসাররা তাঁকে ধরেন। তাঁর মুখে ঠুলি পরিয়ে দেয়া হয়। তাঁর মাথা ফুটপাথে দুই মিনিট ধরে চেপে রাখা হয়। পুলিশের দাবি, তিনি যাতে থুথু ফেলতে না পারেন, তার জন্য তারা এই কাজ করেছিল। তারপর তাঁকে হাসপাতালে নিয়ে যাওয়া হয়। সাতদিন পর তাঁর পরিবার জীবনদায়ী ব্যবস্থা খুলে নেয়ার সিদ্ধান্ত নেয়ায় তাঁর মৃত্যু হয়।\nযে সময় ঘটনাটি ঘটে, তখন বিষয়টি নিয়ে কোনও হইচই হয়নি। ভিডিও প্রকাশের পর শুরু হয়েছে। কারণ, ইতিমধ্যে ফ্লয়েড ও ব্লেকের ঘটনা ঘটে গেছে। অথচ, প্রুড মারা গেছেন ফ্লয়েডকে হত্যার দুই মাস আগে। তাঁর দেহ যিনি পরীক্ষা করেছেন সেই চিকিৎসক জানিয়েছেন, এটা খুন। শারীরিক নির্যাতনের প্রতিক্রিয়ায় প্রুড মারা গেছেন।প্রুড ছিলেন মানসিক ভারসাম্যহীন।\nতাঁর চিকিৎসা চলছিল। তাঁকে মানসিক হাসপাতাল থেকে বাড়িতে নিয়ে আসার পর কয়েক ঘণ্টার মধ্যেই তিনি নগ্ন হয়ে রাস্তা দিয়ে দৌড়তে থাকেন। তাঁর মাসী লেটোরিয়া মুর জানিয়েছেন, ”তাঁর কী মনে হয়েছিল, কেন তিনি দৌড়চ্ছিলেন, কোন পরিস্থিতিতে দৌড়চ্ছিলেন, সে সব আমি জানি না। আমি শুধু জানি, এভাবে পুলিশি অত্যাচার অন্যায়।\nপুলিশ কেন এ ভাবে তাঁকে হত্যা করবে?”আর রচেস্টারের প্রথম কৃষ্ণাঙ্গ মেয়র লাভলি ওয়ারেন বলেছেন, ”ড্যানিয়েল প্রুডের ঘটনা হলো পুলিশ, স্বাস্থ্য ব্যবস্থা, সমাজ এবং আমার নিজের ব্যর্থতা। আমরা কালো মানুষদের জীবন রক্ষা করতে পারছি না।”কিন্তু ভিডিও প্রকাশে এত দেরি হলো কেন? পুলিশ কর্তারা কি অপরাধীদের বাঁচাতে চাইছিলেন? এই সব প্রশ্ন উঠছে।\nপুলিশ প্রধান বলেছেন, আমি মানুষের রাগের কারণ বুঝতে পারছি। কিন্তু পুলিশ বিষয়টি ধামাচাপা দেয়ার চেষ্টা করেনি।বুধবার ভিডিও সামনে আসার পরই বিক্ষোভকারীরা পুলিশ সদরদফতরের সামনে জড়ো হয়। তাঁরা অবিলম্বে দোষী পুলিশের শাস্তি দাবি করে। বিক্ষোভ চলবে বলে তাঁরা জানিয়েছেন।


পুরুষের যে গুণাবলী নারীদের কাছে আকর্ষণীয়! - PUBLICBD.COM\nHome / লাইফ স্টাইল / পুরুষের যে গুণাবলী নারীদের কাছে আকর্ষণীয়!\nপ্রকৃতির অমোঘ নিয়মেই নারী ও পুরুষ একে অন্যের প্রতি আকর্ষণ অনুভব করে থাকে। কিন্তু এমন কিছু গুণাবলী রয়েছে যেগুলো পুরুষদেরকে নারীদের কাছে আরও বেশি আকর্ষণীয় করে তুলে। পুরুষের প্রতিও নারীদের চরম দুর্বলতা কাজ করে। তাহলে জেনে নিন সেই গুণের কথা-\nমনমরা নয়, মুখে হাসি ফোটান:\nরসবোধ থাকাটা যে কারও জন্যই উঁচুমানের গুণ হিসেবে বিবেচিত হয়। কাঙ্ক্ষিত পুরুষের চরিত্রে নারীরা এটা খোঁজেন। প্রাত্যহিক জী*বনে এমনিতেই বহু ঝুট-ঝামেলা নিয়ে ত্যক্ত-বির** হয়ে থাকার মতো যথেষ্টই কারণ থাকে নারীদের। তাই একজন মনমরা টাইপ সঙ্গী তাঁদের জন্য মড়ার উপর খাঁড়ার ঘা। তাই নিজে হাসুন, তার মুখেও হাসি ফোটান, তবে খেয়াল রাখতে হবে ঠাট্টা-তামাশা করতে গিয়ে সব সময়ই অন্য কাউকে খাটো করা, আঘাত করা মোটেই কাজের কথা না।\nদামি ব্র্যান্ডের জামা-জুতা হতে হবে বিষয়টা মোটেও এমন নয়। তবে বেমানান কিছু পড়বেন না। সাধারণ দোকান থেকে কেনা হলেও পোশাকে-আশাকে নিজের রুচিটা তুলে ধরুন। আর খেয়াল রাখু** তা যেন আপনার শারীরিক গড়ন আর গায়ের রঙের সঙ্গে মানানসই হয়। নিজের একটা স্টাইল গড়ে তুলুন। আপনাকে বুঝতে হবে, আপনি যেমন নারীদের ‘সন্ন্যাসিনী’ সেজে থাকা পছন্দ করেন না, ঠিক তেমনি আধুনিক নারীরাও ‘অফিস টাইপ’ পোশাকের পুরুষদের পছন্দ করেন না।\nচোখে ভাষায় কথা বলুন:\nনারীরা বারবারই এটা নিশ্চিত হতে চান যে তাকে যিনি ভালোবাসছেন, তিনি তার খেয়াল রাখছেন কিনা। তার হাত ধরে হাঁটা, সুযোগ পেলে একসঙ্গে সূর্যাস্ত দেখা—হোক তা বারান্দায় দুই মিনিটের জন্য, মাঝেমধ্যেই জড়িয়ে ধরা, রাস্তা পেরোনোর সময় তার খেয়াল রাখার মতো কাজগুলোকে মোটেই অবহেলা করবেন না।


এই সময়টা কতটা নিরাপদ? - Bissoy Answers\nআমি দ্বাদশ শ্রেণির ছাত্র। আমাদের জীব বিজ্ঞান বই এ লেখা আছে মাসিক রজস্রাবের প্রথম ও শেষ সপ্তাহের দিন গুলোতে ফেলোপিয়ান নালীতে কোনো পরিপক্ব ডিম্বাণু থাকেনা বলে ঐ সময়ে মিলনের জন্য নিরাপদ সময়। আসলে এই সময়টা কতটা নিরাপদ? আর অপরিপক্ব ডিম্বাণু কি শুক্রাণুর সাথে নিষেক ঘটাতে সক্ষম?\n09 জুলাই মন্তব্য করা হয়েছে করেছেন Bonyyamin (64 পয়েন্ট)\nতাহলে অনেকেই যে বলে মাসিক শেষ হবার পরের ৭ দিন নিরাপদ নয়। যেমন ইনি বলছেন। >https://www.bissoy.com/521483/\n09 জুলাই মন্তব্য করা হয়েছে করেছেন জামিয়ার রহমান (13,657 পয়েন্ট)\nহ্যা ভাই ওনি তো ঠিক বলেছেন আর আমার উত্তর টিও ভালো করে পড়ুন বুঝতে পারবেন।\nমাসিকের ১তম দিন থেকে আগের ৭ দিন ও মাসিকের ১ তম দিন থেকে পরবর্তী ৭ দিন নিরাপদ। আমিও তো এটাই বলেছি।।।\nআমি ভেবেছিলাম মাসিক শেষ হবার পর ১ সপ্তাহ। দুঃখিত।\nওকে ভাই কোন সমস্যা নেই।\n25 এপ্রিল 2016 "যৌন" বিভাগে জিজ্ঞাসা করেছেন মাহাদি (95 পয়েন্ট)\nপ্রত্যেক নামাযের কাযা সময়টা কখন থেকে শুরু হয়?\n15 ডিসেম্বর 2017 "পবিত্রতা ও সালাত" বিভাগে জিজ্ঞাসা করেছেন Zakir123 (11 পয়েন্ট)\nআমি জানতে চাই যে রাতে সঠিক ঘুমানোর সময়টা কখন এবং কত ঘন্টা?\n12 জানুয়ারি 2017 "স্বাস্থ্য ও চিকিৎসা" বিভাগে জিজ্ঞাসা করেছেন শেখ তৈমুর হোসাইন তমু (64 পয়েন্ট)\nআমি একাদশ শ্রেনির প্রথম ইয়ারের ছাএ।প্রথমেই আমি সাইন্স গ্রুপ নিয়ে শামসুল হক কলেজে ভর্তি হই।এখন আমি হিউম্যানিটিজ নিতে ইচ্ছুক, নিতে পারব কি?আর সময়টা কখন?\n15 অগাস্ট 2016 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন shipon muktadir (14 পয়েন্ট)


সংসদের ১৮তম অধিবেশন শুরু আজ-SandwipNews24\n১৭ ডিসেম্বর ২০১৮ ১৮:৩৫:৫৪\n12,2017 Sunday at 10:05:36 Share\nসংসদের ১৮তম অধিবেশন শুরু আজ\nদশম জাতীয় সংসদের অষ্টাদশ অধিবেশন আজ রবিবার শুরু হচ্ছে। স্পিকার ড. শিরীন শারমিন চৌধুরীর সভাপতিত্বে বিকাল ৪টায় বৈঠক শুরু হবে। এর আগে স্পিকারের সভাপতিত্বে অনুষ্ঠেয় সংসদ কার্য উপদেষ্টা কমিটির সভায় এ অধিবেশনের মেয়াদ ও কার্যক্রম নির্ধারণ করা হবে। সাংবিধানিক বাধ্যবাধকতার কারণে এই অধিবেশন সংক্ষিপ্ত হবে বলে ধারণা করা হচ্ছে।\nরাষ্ট্রপতি মো. আবদুল হামিদ সংবিধানের ৭২ অনুচ্ছেদের (১) দফায় প্রদত্ত ক্ষমতাবলে গত ২৪ অক্টোবর এ অধিবেশন আহ্বান করেন। সংবিধান অনুযায়ী এক অধিবেশন সমাপ্তির পরবর্তী ৬০ দিনের মধ্যে আরেকটি অধিবেশন বসতে হবে। সংবিধানের সপ্তদশ অধিবেশন গত ১৪ সেপ্টেম্বর শেষ হয়।\nএ অধিবেশনে জাতির পিতা বঙ্গবন্ধু শেখ মুজিবুর রহমানের ৭ মার্চের ঐতিহাসিক ভাষণটি ইউনেস্কোর স্বীকৃতি লাভ করায় এ বিষয়ে ধন্যবাদ প্রস্তাব আসতে পারে।\nরবিবার অধিবেশনের শুরুতে সভাপতিমন্ডলীর সদস্য মনোনয়ন ও শোকপ্রস্তাব গ্রহণ করা হবে। এরপর অনুষ্ঠিত হবে মন্ত্রীদের প্রশ্নোত্তর। সংসদ সচিবালয় সূত্রে জানা গেছে, রবিবার স্থানীয় সরকার মন্ত্রণালয়, যুব ও ক্রীড়া বিষয়ক মন্ত্রণালয়, প্রধানমন্ত্রীর কার্যালয়, রাষ্ট্রপতির কার্যালয় এবং নির্বাচন কমিশন সচিবালয়ের প্রশ্নোত্তর পর্ব অনুষ্ঠিত হবে।\nপ্রশ্নোত্তর পর্বের পরে ৭১ বিধির নোটিশের নিষ্পত্তি ও সংসদীয় কমিটির দুটি রিপোর্ট উপস্থাপন করা হবে। স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় কমিটির সভাপতি শেখ ফজলুল করিম সেলিম বাংলাদেশ কলেজ অব ফিজিসিয়ান্স অ্যান্ড সার্জনস এবং মানবদেহের অঙ্গ-প্রত্যঙ্গ সংযোজন (সংশোধন) বিলের রিপোর্ট উপস্থাপন করবেন।


জেলার মাসিক সভায় লোডশেডিংয়ে আইনশৃংখলা অবনতি আশংকা পুলিশ কর্তার | বরিশালওয়াচ.কম\nজেলার মাসিক সভায় লোডশেডিংয়ে আইনশৃংখলা অবনতি আশংকা পুলিশ কর্তার\nবরিশাল জেলা মাসিক আইন শৃঙ্খলা কমিটির সভা অনুষ্ঠিত। আজ রবিবার সকাল ১০ টায় বরিশাল জেলা প্রসাশন কার্যালয়ের সভাকক্ষে এ সভা অনুষ্ঠিত হয়েছে । এসময় জেলায় বিদ্যুতের অসহনীয় লোডশেডিংয়ের কারনে আইন-শৃঙ্খলা পরিস্থিতি অবনতি হওয়ার আশংকা করেছে পুলিশ।\nরোববার জেলা প্রশাসক কার্যালয়ে অনুষ্ঠিত জেলা আইন-শৃঙ্খলা কমিটির সভায় মহানগর পুলিশের উপ কমিশণার (দক্ষিণ) গোলাম রউফ এ আশংকা প্রকাশ করেছেন।\nতিনি জানান, লোডশেডিংয়ে অতিষ্ট হয়ে কিছুদিন পূর্বে নগরীর ৩টি স্থানে স্থানীয় জনগণ বিক্ষোভ ও সড়ক অবরোধ করেছে।\nবিদ্যুৎ সরবরাহ স্বাভাবিক না হলে জনগনেণর ক্ষোভ বিষ্ফোরিত হয়ে আইন-শৃঙ্খলা পরিস্থিতি অবনতি ঘটাতে পারে।\nগোলাম রউফের এ বক্তব্যের প্রেক্ষিতে সভার সভাপতি জেলা প্রশাসক ড. সাইফুজ্জামান ঈদ উৎসবে বিদ্যুৎ সরবরাহ স্বাভাবিক রাখার জন্য বিদ্যুৎ বিভাগে কর্মকর্তাদের প্রতি আহ্বান জানান।\nসভায় সংসদ সদস্য শেখ টিপু সুলতান বলেন, নগরী পলিথিনে সয়লাব হয়ে গেছে। বৃষ্টি হলেই নগরীতে জলবদ্ধতা সৃষ্টির অন্যতম কারন যত্রতত্র পলিথিন ফেলে রাখা।\nনগরী পলিথিনমুক্ত করার জন্য প্রশাসনের কার্যক্রম আরও জোরদার করার আহ্বান জানান তিনি।\nপুলিশ সুপার এমএম আক্তারুজ্জামান জানান, ঈদ বাজারে জাল টাকা ছড়ানোর পায়তারা করছে একটি অসাধু চক্র। জাল টাকা ব্যবসায়ীদের বিরুদ্ধে সতর্ক পদক্ষেপ নিয়েছে জেলা পুলিশ। এ ব্যাপারে সকল থানাগুলোকে প্রয়োজনীয় নির্দেশনা দেওয়া হয়েছে।\nজেলা প্রশাসক বলেন, দেশের বিভিন্ন স্থান থেকে প্রায় ৩ লাখ নাগরিক বরিশালে আসবেন স্বজনদের সঙ্গে ঈদ উৎসব উদযাপন করতে।\nতাদের সর্বোচ্চ নাগরিক সেবা প্রদান করার দায়িত্ব সরকারী সেবামুলক প্রতিষ্ঠানের কর্মকর্তা-কর্মচারীদের। এজন্য তিনি সকল সেবামুলক সরকারী প্রতিষ্ঠানের কর্মকর্তা-কর্মচারীদের নিজ নিজ দায়িত্ব যথাযথভাবে পালন করার আহ্বান জানান।\nসভায় অন্যন্যের মধ্যে উপস্থিত ছিলেন জেলা সিভিল সার্জন ডা. এটিএম মিজানুর রহমান, অতিরিক্ত জেলা প্রশাসক কাজী হোসনে আরা বেগম প্রমুখ।\nPrevious: বরিশালে ব্যাংক থেকে ৩ প্রতারক আটক\nNext: গনসংবর্ধনায় সিক্ত মুফতি ফয়জুল করিম


NewsChattogram24.Com » ডোর টু ডোর বর্জ্য সংগ্রহ কার্যক্রমে নগরবাসীর সহযোগিতা চায়লেন মেয়র\nডোর টু ডোর বর্জ্য সংগ্রহ কার্যক্রমে নগরবাসীর সহযোগিতা চায়লেন মেয়র\nপ্রকাশ:| শুক্রবার, ১৩ জানুয়ারি , ২০১৭ সময় ০৯:২৬ অপরাহ্ণ\nচট্টগ্রাম নগরীকে বাসপোযোগী পরিবেশবান্ধব নগরীতে উন্নয়নে চট্টগ্রাম সিটি কর্পোরেশন বর্জ্য ব্যবস্থাপনায় নতুন পদ্ধতি সংযোগ করেছে। নগরবাসীর ঘর থেকে বর্জ্য সংগ্রহ ও ডাম্পিং করার জন্য ৪১টি ওয়ার্ডের ঘরে ঘরে বিন বিতরন কার্যক্রম প্রায় শেষ করেছে চসিক। এ কর্মসূচির আওতায় অতিরিক্ত জনবল, ভ্যান গাড়ী, ছোট-বড় বিন, ট্রান্সপোর্ট ইত্যাদি বাবত প্রায় ৩৫ কোটি টাকা অতিরিক্ত খরচ করতে যাচ্ছে চসিক। ডোর টু ডোর বর্জ্য ব্যবস্থাপনা কর্মসূচিতে বহু সংস্থা বিন ও ভ্যান গাড়ী সহযোগিতাও দিচ্ছে। সর্বোপরি ডোর টু ডোর বর্জ্য ব্যবস্থাপনা কর্মসূচিকে শতভাগ সফল করার জন্যে সিটি মেয়র আ জ ম নাছির উদ্দীন নগরবাসীর সহযোগিতা চেয়ে বিবৃতি ও বিজ্ঞাপন প্রচার করেছেন। গত ১ জানুয়ারি ২০১৭ খ্রি. থেকে নগরীর ৭,৮,১৫,২২,২৩,৩১ ও ৩৬ নং ওয়ার্ড বর্জ্য সংগ্রহ কর্মসূচি শুরু হয়েছে। বাকী ওয়ার্ডগুলোতে একই নিয়মে বর্জ্য সংগ্রহ করা হবে। চট্টগ্রাম সিটি কর্পোরেশনের মেয়র আ জ ম নাছির উদ্দীন ডোর টু ডোর বর্জ্য সংগ্রহ ও ডাম্পিং কর্মসূচির বিষয়ে ১২ জানুয়ারি ২০১৭ খ্রি. বৃহম্পতিবার, বিকেলে নগর ভবনে সম্মেলন কক্ষে পরিচ্ছন্ন বিভাগের দায়িত্বশীল কর্মকর্তাদের সাথে বৈঠক করে এ কর্মসূচির অগ্রগতি পর্যালোচনা করা হয়। বৈঠকে মেয়র শতভাগ সফলতার উপর জোর দেন এবং এ কর্মসূচি বাস্তবায়নে নগরবাসীর সহযোগিতা কামনা করেন। বৈঠকে প্রধান পরিচ্ছন্ন কর্মকর্তা, পরিচ্ছন্ন কর্মকর্তা, পরিদর্শক ও জোন ভিত্তিক দায়িত্বে নিয়োজিত কর্মকর্তাবৃন্দ উপস্থিত ছিলেন।


ভাষা না বুঝলেও, ভোজপুরি গানের সঙ্গে কোমর নাচাচ্ছেন মার্কিন বাবা-মেয়ে, দুরন্ত গতিতে ভাইরাল ভিডিও | Viral US Dad's Dance to Bhojpuri Song 'Lollypop Lagelu' is Winning Internet– News18 Bangla\nVIRAL US DAD DANCE TO BHOJPURI SONG LOLLYPOP LAGELU IS WINNING INTERNET PBD\nভাষা না বুঝলেও, ভোজপুরি গানের সঙ্গে কোমর নাচাচ্ছেন মার্কিন বাবা-মেয়ে, দুরন্ত গতিতে ভাইরাল ভিডিও\nআর সত্যি বলতে কী, রিকি যে ভাবে নাচছেন, সেটা শুধুই মনের আনন্দে আবোল-তাবোল হাত-পা ছোড়া নয়। তিনি রীতিমতো দক্ষ নৃত্যশিল্পী।\nLast Updated : January 21, 2021, 19:35 IST\n#ওয়াশিংটন: ভারতীয় সিনেমার অন্যতম অংশ হল ছবির গান ও তার তালে তালে নাচ। বলিউডের ছবি এই জন্য বিখ্যাত। পিছিয়ে নেই আঞ্চলিক ভাষার ছবিও। যখন কোনও বলিউড বা ক্রীড়াজগতের তারকা কোনও নাচের ভিডিও পোস্ট করেন, সেটা দেখতে আমাদের খুব ভাল লাগে। সেই ভাল লাগা দ্বিগুণ হয়ে যায় যখন আমরা দেখি কোনও বিদেশি, যিনি গানের ভাষা বোঝেন না কিন্তু শুধু নাচের বিট বা তাল অনুসরণ করে দিব্যি নেচে যাচ্ছেন! তবে সব সময়ে যে বিদেশিরা বলিউডের হিন্দি গানের তালে নাচেন তা কিন্তু নয়। আঞ্চলিক ভাষায় বিশেষ করে ভোজপুরি কিছু গানের লয় এত দ্রুত যে সেই সব গানেও দিব্যি কোমর দোলানো যায়।\nযেমন ভোজপুরি গান ললিপপ লাগেলু-র তালে কোমর দুলিয়ে ভাইরাল ভিডিও করে নজির গড়েছেন আমেরিকার ওয়াশিংটন নিবাসী রিকি পন্ড (Ricky Pond)। নিজের মেয়ের সঙ্গে জনপ্রিয় গান ললিপপের তালে নেচে ইন্সটাগ্রামে (Instagram) সাড়া ফেলে দিয়েছেন তিনি। এই গানটি ইন্টারনেটের দৌলতে বেশ জনপ্রিয়। অনেক বিদেশিই ভাষা না বুঝলেও গানের সুর খুব পছন্দ করেন। এই গানের এমনই মহিমা যে সেটি ভারতের সীমানা ছাড়িয়ে পৌঁছে গিয়েছে ওয়াশিংটনের গ্রাফিক ডিজাইনার রিকির কাছে।\nআর সত্যি বলতে কী, রিকি যে ভাবে নাচছেন, সেটা শুধুই মনের আনন্দে আবোল-তাবোল হাত-পা ছোড়া নয়। তিনি রীতিমতো দক্ষ নৃত্যশিল্পী। কারণ গানের একটি বিটও তিনি মিস না করে বলিউডি স্টাইলে নেচেছেন। যদিও এই প্রথমবার নয়। যাঁরা মাঝে মধ্যেই ইন্সটাগ্রাম বা ইউটিউবে (YouTube) নানা রকম ভিডিও সার্চ করে থাকেন, তাঁদের কাছে রিকির পরিচিতি ডান্সিং ড্যাড (Dancing Dad) নামে। কারণ হিন্দি থেকে শুরু করে ভারতের নানা আঞ্চলিক ভাষার গানে ভিডিও করে পোস্ট করেন রিকি। আর সেগুলো দর্শকদের কাছ থেকে অকুণ্ঠ ভালোবাসা পায়। তবে শুধু গানের সঙ্গে নেচেই তিনি ক্ষান্ত থাকেন না। বলিউডের কোন তারকার কবে জন্মদিন বা কাকে কোন নামে ডাকা হয়, সেটাও তিনি বিলক্ষণ জানেন।\nঅভিনেতা হৃতিক রোশনের জন্মদিনে তাঁর কহোনা পেয়ার হ্যায় গানে তিনি স্ত্রীর সঙ্গে নেচে সাড়া ফেলে দেন। ললিপপ গানের অনুরোধ করেছেন খোদ পবন সিং (Pawan Singh) যিনি এই গানটি গেয়েছেন। ধনুষের (Dhanush) মারি (Maari) গানের সঙ্গেও রিকির স্টেপ দেখার মতো। আগামী দিনেও এই নাচিয়ে বাবা সবার মন মাতিয়ে রাখবেন সেই বিষয়ে কোনও সন্দেহ নেই!\nFirst published: January 21, 2021, 19:35 IST\nBhojpuri songUSUS DadViral


জামাতে টানা ৪০ দিন পাঁচ ওয়াক্ত নামাজ আদায় করে সাইকেল পেল ১৫ কিশোর : AllBangladeshNews\nHome/ধর্ম/জামাতে টানা ৪০ দিন পাঁচ ওয়াক্ত নামাজ আদায় করে সাইকেল পেল ১৫ কিশোর\nধর্মপাঁচ ওয়াক্ত নামাজ\nজামাতে টানা ৪০ দিন পাঁচ ওয়াক্ত নামাজ আদায় করে সাইকেল পেল ১৫ কিশোর\nbdmorning May 9, 2020\nটা’না ৪০ দিন পাঁচ ওয়াক্ত নামাজ জামাতে আদায় করায় ১৫ কিশোর পুরস্কৃত করা হয়েছে সিলেটের এক মসজিদ কমিটি।এসব নিয়মিত নামাজ আদায়ের পুরস্কার হিসেবে এসব কিশোরদের প্রত্যেককে বাইসাইকেল দিয়েছেন তারা।এমন অভিনব কর্মসূচি পালন করেছে সিলেটে সৈয়দ হাতিম আলী (রহ.) মাজার জামে মসজিদ।\nশিশু কিশোরদের নামাজে আগ্রহী করতেই এই সাইকেল বিতরণ কর্মসূচি হাতে নেয়া হয়েছে বলে জানিয়েছে মসজিদ কর্তৃপক্ষ।মঙ্গলবার বিকেলে ওই কিশোরদের পুরস্কার হিসেবে বাইসাইকেল দেয়া হয়।\nসৈয়দ হাতিম আলী (রহ.) মাজার জামে মসজিদ কমিটির সূ’ত্রে জানা গেছে, গত ১৬ ডিসেম্বর থেকে এই প্রতিযো’গিতা শুরু হয় যেখানে ওই এলাকার ৩৩ জন শিশু-কিশোর অংশ নেয়। টা’না ৪০ দিন পাঁচ ওয়াক্ত\nনামাজ মসজিদে এসে আদায় করতে সক্ষ’ম হয় ১৫ কিশোর। মঙ্গলবার সেই ১৫ কিশোরকে অনুষ্ঠানিকভাবে বাইসাইকেল দিয়ে পুরস্কৃত করা হয়েছে। তবে যারা টা’না ৪০ দিন নামাজ আদায় করতে পারেনি তাদেরকেও নিরা’শ করেনি আয়োজকরা। সেই ১৮ শিশু-কিশোরদের একটি করে জায়নামাজ প্রদান করেছেন তারা।\nএ বিষয়ে স্থানীয়রা জানিয়েছেন, তুরস্কের দেখাদেখি এমন প্রতিযোগিতার বিষয়ে ভাবনা হয় শিবগঞ্জের সৈয়দ হাতিম আলী (রহ.) মাজার জামে মসজিদ কমিটির।\nসুস্থ ও দীর্ঘ জীবনের রহস্য জানালেন বিশ্বের সবচেয়ে বয়স্ক মানুষ মনোরোগে পিএইচডি করা ব্যক্তি স্বামী শিবানন্দ। জানালেন নিয়মিত যোগব্যায়াম ও খাদ্যাভ্যাসই তাকে দীর্ঘ জীবন দিয়েছে। মঙ্গলবার দুপুরে সিলেটে সাংবাদিকদের সঙ্গে মতবিনিময়কালে জীবনের বিভিন্ন দিক তুলে ধরে বক্তব্য দেন ১২৩ বছর বয়সী এই চিকিৎসক।\nস্বামী শিবানন্দের জন্ম বাংলাদেশে। তবে কর্মসূত্রে তিনি এখন ভারতীয় নাগরিক। ১৮৯৬ সালে বৃহত্তর সিলেটের হবিগঞ্জ জেলার বাহুবল থানার হরিপুর গ্রামে গোস্বামী পরিবার ও প্রখ্যাত ঠাকুরবানী বংশে জন্ম তার। শিবানন্দকে আকর্ষণ করে তার জন্মভিটা। তাই ১২৩ বছর বয়সে শিবানন্দ বাংলাদেশের সিলেটে সফরে এসেছেন।\nবিশ্বের সবচেয়ে বয়স্ক মানুষ হওয়া সত্ত্বেও প্রচারবিমুখ শিবানন্দ সবসময় থেকেছেন প্রচারের বাইরে। বিশ্বের বর্তমানে জীবিত মানুষের মধ্যে বয়স্ক হওয়া সত্ত্বেও গিনেস বুক অব ওয়ার্ল্ড কিংবা কোনো রেকর্ডে নেই তার নাম।\nনিজের বয়সের সার্টিফিকেটের প্রমাণ হিসেবে দেখালেন ভারতীয় পাসপোর্ট। জানালেন তার জাতীয় পরিচয়পত্র (ভারতীয়), পাসপোর্টসহ সব বৈধ পরিচয়পত্রতেই বয়সের প্রমাণ রয়েছে।\nসিলেট নগরের জগদ্বন্ধু সুন্দর ধাম মন্দিরে শ্রীচৈতন্য গবেষণা কেন্দ্রের উদ্যোগে আয়োজিত স্বামী শিবানন্দের শ্রীহট্ট পরিক্রমা উৎসবে সাংবাদিকদের সঙ্গে এ মতবিনিময় সভা অনুষ্ঠিত হয়।\nমতবিনিময়কালে স্বামী শিবানন্দ বলেন, আমার কর্মজীবন ভারতে হলেও জন্ম বৃহত্তর সিলেটে। শিক্ষাজীবনে কলকাতা মেডিকেল কলেজ থেকে ডিগ্রি অর্জন শেষে লন্ডন থেকে গ্র্যাজুয়েশন এবং পিএইচডি ডিগ্রি (সাইকিয়াট্রি) অর্জন করেন।\nসুস্থ জীবন ও দীর্ঘ আয়ুর রহস্য হিসেবে জানালেন নিয়মিত যোগব্যায়াম ও খাদ্যাভ্যাসের কথা। অন্ন, রুটি আর সিদ্ধ সবজি খেয়ে বেঁচে আছে তিনি। নিয়মিত ডায়েটের পাশাপাশি তেল, চর্বি এবং মিষ্টান্ন জাতীয় খাবার, ফল-দুধ বর্জন করেন তিনি।\nস্বামী শিবানন্দ জানান, তার শরীরে কোনো রোগ নেই। কামনা-বাসনা নেই। দুঃখ-কষ্ট, চিন্তা ও সমস্যা নেই। অর্থ কিংবা দান গ্রহণ করেন না তিনি। রাত ৩টায় ঘুম থেকে উঠে যোগব্যায়াম করেন। আধ্যাত্মিক সাধনা বাড়াতে মন্ত্রজপ করেন।\nযেকোনো মুসলিম মানুষের জীবনে সফলতার চাবি হিসেবে জানালেন পাঁচ ওয়াক্ত নামাজ পড়ার কথা। নামাজ বেহেশতের চাবি উল্লেখ করে স্বামী শিবানন্দ বলেন, বিশ্বের শান্তি অর্জনে ধর্ম-কর্ম ঠিকভাবে পালন করতে হবে।\nতাহলে নিজের মধ্যে সৎ ভাবনা, সৎ কর্ম থেকে বিশ্বশান্তি প্রতিষ্ঠা হবে। মুসলমানদের পাঁচ ওয়াক্ত নামাজের মতো সনাতন হিন্দুদের প্রতিদিন তিনবার জপ করতে হবে।\nবাংলাদেশের হিদু-মুসলিমের সাম্প্রদায়িক সম্প্রীতি বিশ্বের অন্য দেশের জন্য অনুকরণীয় উল্লেখ করে স্বামী শিবানন্দ বলেন, আমি নিজেও হিন্দু-মুসলিম বাছবিচার করি না।\nমুসলমানদের পবিত্র মক্কা এবং বেশ কয়েকবার খাজা মঈনুদ্দীন চিশতীর (র.) মাজার জিয়ারতে গিয়েছিলাম। এ সময় খাজা মঈনুদ্দীন চিশতীর (র.) মাজারের স্মৃতিচারণ করেন তিনি।\nবিশ্বে এত অশান্তি কেন- একজন প্রবীণ মানুষ হিসেবে সাংবাদিকদের করা এমন প্রশ্নের জবাবে শিবানন্দ বলেন, মানুষের আয়ু কম, বাসনা বেশি। তাই এত অশান্তি। এই জন্যই যুদ্ধ-বিগ্রহ, হানাহানি এবং মারামারি। আমি আশা করি, পৃথিবী একদিন শান্তির নীড় হয়ে উঠবে।\nতিনি বলেন, ভারতের চেন্নাইয়ের অ্যাপোলো হসপিটাল ও একটি সরকারি হসপিটাল আমার চেকআপ শেষে নীরোগ হিসেবে ঘোষণা দেয়। এই বয়সেও সর্বাঙ্গ যোগব্যায়াম করতে পারি আমি।\nএ সময় সাংবাদিকদের সামনে এমন কঠিন যোগব্যায়াম করে দেখান তিনি। তার নীরোগ থাকা এবং দীর্ঘ আয়ুর এটি একটি রহস্য বলে জানালেন তিনি।\nপ্রচারবিমুখ এই মানুষের ঘনিষ্ঠজনেরা চান বিশ্বের সবচেয়ে বয়স্ক মানুষ হিসেবে বিশ্ব স্বীকৃতি। জাপানের কেইন টানাকা ১১৬ বছর ৫৩ দিন নিয়ে বিশ্বের সবচেয়ে বয়স্ক মহিলা এবং জার্মানের গুস্তাভ গারনেথ ১১৩ বছর ১৩২ দিন নিয়ে বিশ্ব রেকর্ডে থাকলেও ১২৩ বছর বয়সী স্বামী শিবানন্দ বিশ্বের সবচেয়ে বয়স্ক মানুষ- এমনটিই দাবি তার স্বজনদের।


ধর্ষণ নিয়ে সাম্প্রদায়িকতার রাজনীতি ও একজন তাসলিমা নাসরিন | insaf24.com\nধর্ষণ নিয়ে সাম্প্রদায়িকতার রাজনীতি ও একজন তাসলিমা নাসরিন\n| লেখক, অনুবাদক ও শিক্ষক\nআমরা একটা অসুস্থ পৃথিবীতে বাস করছি। সৃষ্টিকর্তা বসবাসের জন্যে আমাদেরকে একটি সুন্দর পৃথিবী দিয়েছিলেন। বাসযোগ্য পৃথিবীতে সুন্দরভাবে বসবাস করার প্রয়োজনীয় সকল উপাদানও তিনি দিয়েছেন; কিন্তু দুঃখের বিষয় হলো, সেই সুন্দর পৃথিবী খুব দ্রুত বসবাসের অযোগ্য হতে চলেছে।\nআমরা এমন এক নষ্ট সময় পার করছি, যেখানে খুব কম লোকই নিজেকে নিরাপদ মনে করে। পত্রিকার পাতা মেললেই দেখা যায় শিশুর ওপর পাশবিক নির্যাতনের বিভৎস সংবাদ। সাম্প্রতিক সময়ে যে সংবাদটি আমাদেরকে ভীষণভাবে পীড়া দিয়েছে তা হলো, ভারত অধিকৃত কাশ্মিরের কাঠুরা গ্রামের ৮ বছর বয়সী শিশু আসিফাকে স্থানীয় মন্দিরের দেখাশুনার দায়িত্বরত কিছু লোক অপহরণ করে মন্দিরে নিয়ে যায়। সেখানে তাকে অজ্ঞানের অষুধ খাইয়ে গণধর্ষণ করে। ওই লোকেরা শুধু এতটুকুতেই ক্ষ্যান্ত হয়নি; তারা মেয়েটিকে হত্যা করে মন্দিরের পাশের একটি ঝোঁপে ফেলে দেয়।\nঘটনাটি যদি এখানেই থেমে যেতো তাহলে হয়তো চলমান পৃথিবীর আরো আট-দশটি ধর্ষণ ও ধর্ষণ পরবর্তী হত্যাকাণ্ডের মতো একসময় সবার স্মৃতির আড়ালে চলে যেতো। হয়তো ধর্ষক ও খুনীদের প্রচলিত আইনে বিচার হতো কিংবা হতো না। নিত্য নতুন ইস্যুর ডামাঢোলে বিষয়টি সর্বসাধারণের চাঞ্চল্য হারিয়ে অতীতের অংশ হতো।\nকিন্তু এখানে তা হয়নি ভিন্ন এক কারণে। সেটা হলো শিশু আসিফার ওপর মন্দিরের বুড়ো পুরোহিত ও তার সহযোগীদের দিনের পর দিন গণধর্ষণ ও পরবর্তীতে নৃশংস হত্যাকাণ্ডের এই ঘটনার পরপরই ভারতে এমন কিছু সাম্প্রদায়িক ঘটনা ঘটেছে, যা দেখে বিশ্বের বিবেকমান মানুষেরা স্তম্ভিত ও উপর্যুপরি ক্ষুধ্ব।\nযেহেতু ধর্ষণটি ঘটেছে একটি মন্দিরে এবং ধর্ষণের সঙ্গে সরাসরি মন্দিরের পুরোহিত ও তার আত্মীয়-স্বজন জড়িত; এজন্যে একটি বিশেষ মহল এই নৃশংস ধর্ষণ ও হত্যাকাণ্ডের ওপর সাম্প্রদায়িকতার রং মাখতে চেয়েছে। তারা পদে পদে আইনি প্রক্রিয়ার পথে প্রতিবন্ধক হয়ে দাঁড়াচ্ছে। সংখ্যাগরিষ্ঠ সম্প্রদায়ের বিশাল একটি কমিউনিটি এই বিচারপ্রক্রিয়ার বিরুদ্ধে রাজপথে নেমে এসেছে। আগুন জ্বালিয়ে, শ্লোগানে শ্লোগানে প্রকম্পিত করে দেশে চরম অরাজকর পরিস্থিতি সৃষ্টির হুমকি দিচ্ছে। অন্যায়ের পক্ষে তাদের এই সাম্প্রদায়িক অবস্থান বিশ্বের বিবেকবান মানুষদেরকে আহত করছে।\nআমরা যদি এই ঘটনার সমান্তরালে খুব অল্প কদিন আগে ঘটে যাওয়া আরেকটি ঘটনাকে তুলনা করি তাহলে হয়তো অবাক না হয়ে পারব না। মাসখানেক আগে ভারতের পশ্চিমবঙ্গের আসানসোলে একটি একপক্ষীয় দাঙ্গা হয়েছে। সেই দাঙ্গায় সংখ্যালঘু মুসলিম সম্প্রদায়ের চারজনের মৃত্যুর সংবাদ আমরা পেয়েছি। সেই নিহতদের একজন হচ্ছেন সেখানকার স্থানীয় একটি মসজিদের ইমাম মুহাম্মদ ইমদাদুল্লাহ রাশিদির ছেলে। তিনি যখন দেখলেন, তার ছেলের মৃত্যুর ঘটনাকে কেন্দ্র করে প্রতিহিংসার খেলা শুরু হতে পারে, তখন তিনি অসাধারণ উদারতা দেখিয়ে পুরো মুসলিম কমিউনিটিকে শান্ত থাকার আহ্বান জানালেন। তিনি মৃত্যুকে সাম্প্রদায়িক রূপ না দিয়ে বৃহত্তর স্বার্থে উন্মুক্ত ক্ষমার ঘোষণা জানিয়ে দিলেন। তার একটি মাত্র আহ্বান থামিয়ে দিলো আরেকটি রক্তগঙ্গা। তিনি ইচ্ছে করলে, ছেলের নৃশংস হত্যার বিচার চাইতে পারতেন। এটি তার আইনি অধিকারও বটে। কিন্তু তিনি সেই পথে যাননি; বরং শান্ত ভারত গড়ার বৃহত্তর স্বার্থে জলাঞ্জলি দিলেন নিজের প্রাপ্য অধিকার।\nএটাই ইসলামের শিক্ষা। ইসলাম তো সারা পৃথিবীর মানুষকে ভালোবাসতে বলে। ইসলাম তো যুদ্ধের ময়দানেও নারী ও শিশুদের ওপর অস্ত্র প্রয়োগ করতে নিষেধ করে। আপনি বলুন, আসানসোলের ওই ইমাম সাহেব নৈতিকতা ও উদারতার এ শিক্ষা কোথায় পেয়েছেন? ইসলাম থেকেই পেয়েছেন। ইসলামই তাকে রক্তপাত এড়িয়ে সৌহার্দ্যমূলক সহাবস্থানের শিক্ষা দিয়েছে। আজ যদি তারাও আসিফার খুনীদের বেলায় সেই সাম্প্রদায়িক স্বার্থের ঊর্ধ্বে উঠে বিবেকের মাপকাঠি দিয়ে পরিস্থিতি বিশ্লেষণ করতো তাহলে নোংরা সাম্প্রদায়িকতাদুষ্ট রাজনীতির এমন বিভৎস দৃশ্য আমাদের দেখতে হতো না।\nএখানে আরেকটি গুরুত্বপূর্ণ বিষয় হলো, ধর্ষণ নিয়ে এমন নোংরা রাজনীতি যদি শুধু অনগ্রসর অশিক্ষিত ও উগ্র লোকেরাই করত তাহলে আমরা ওতোটা সংক্ষুধ্ব হতাম না। কিন্তু আমাদের সবাইকে অবাক করে আজ বাংলা ট্রিবিউন পত্রিকায় তাসলিমা নাসরিনের একটি কলাম পড়লাম। কলামটিতে তিনি ধর্ষণের এই ঘটনাটিতে মূল অপরাধী ও তাদের পক্ষে নেমে আসা সাম্প্রদায়িক শক্তির বর্বরতাকে লঘু করার চেষ্টা করেছেন। যেখানে একজন নাগরিক হিসেবে তার দায়িত্ব ছিল নিপীড়িতের পক্ষে বলা এবং অপরাধী যেই হোক, তার বিরুদ্ধে স্বরব হওয়া, সেখানে তিনি উল্টো নির্যাতিত আসিফার সম্প্রদায়ের বিরুদ্ধে নেমে এসেছেন। এমনকি তিনি ইতিহাসের বিকৃতি ঘটিয়ে মুহাম্মদুর রাসূলুল্লাহ সাল্লাল্লাহু আলাইহি ওয়াসাল্লামকে ধর্ষক দাবি করেছেন। তিনি তার কলামে পরিষ্কার লিখেছেন, ‘পয়গম্বর মুহাম্মদ আরব দেশে ইহুদি পুরুষদের মেরে ইহুদি মেয়েদের নিজের জঙ্গি সঙ্গীদের মধ্যে ভোগ করার জন্যে বিতরণ করেছিলেন।’\nপ্রচণ্ড দুঃখ লাগে, যখন তাসলিমা নাসরিনের মত ধর্মবিদ্বেষীরা এভাবে কাটা ঘায়ের ওপর লবণ ছিটাতে কলম তুলে নেয়। যেখানে তার দায়িত্ব ছিল, মূল অপরাধীর ওপর ফোকাস করা এবং অপরাধ পরবর্তী সাম্প্রদায়িকতার বিষবাষ্পের বিরোধিতা করা, সেখানে তিনি অপরাধীর অপরাধকে লঘু করার জন্যে নির্যাতিত ভিকটিমের ধর্ম ও ধর্মের মহান মনীষীদের বিরুদ্ধে বিষোদগার করছেন। তিনি কী করেছেন,\n১. বাংলাদেশের সংখ্যাগুরু সম্প্রদায়ের সবচেয়ে সম্মানিত ব্যক্তি মুহাম্মদ সাল্লাল্লাহু আলাইহি ওয়াসাল্লামের চরিত্রে কালিমা লেপন করলেন।\n২. তিনি মুহাম্মদ সাল্লাল্লাহু আলাইহি ওয়াসাল্লামের মহান সহচরদের সাহাবায়ে কেরামের প্রত্যেককে জঙ্গি বলেছেন।\nতার এই মিথ্যা অপবাদ সারা দেশের বিবেকবান লোকদেরকে আহত করেছে। শুধু ধার্মিক মুসলমানই নন; সাধারণ জনগণও তার ইতিহাস নিয়ে এই কানামাছি খেলার কারণে কষ্ট পেয়েছে।\nতাসলিমা নাসরিন বরাবরই ইস্যু নিয়ে খেলতে ভালোবাসেন। যেকোনো ইস্যুকে তিনি ইসলামধর্মের বিরুদ্ধে গোঁজামিল দিয়ে ছুড়তে ভালোবাসেন। এই নোংরা খেলায় তিনি তার বিবেক, নৈতিকতা ও নাগরিক দায়বদ্ধতাকে বিসর্জন দিতেও দ্বিধা করেন না। বড় ভালো হতো, তিনি যদি আট বছরের ছোট্ট শিশু আসিফার ওপর এই গ্যাংরেপ ওহত্যাকাণ্ডের ইস্যুটিকেও তার বিকৃত খেলার হাতিয়ার না বানাতেন।\nতিনি এই নৃশংস ধর্ষণ ও হত্যাকাণ্ডের ব্যাপারে মুখ খুলবেন, কি খুলবেন না, তার ইচ্ছা। কিন্তু এই ইস্যুকে হাতিয়ার বানিয়ে চৌদ্দশ বছর আগের একজন মহান পয়গম্বরের নিষ্কলুষ চরিত্রের ওপর কালিমা লেপনের এই খেলা তিনি না খেললেও পারতেন।\nএকটু দেরিতে হলেও বাংলা ট্রিবিউন কর্তৃপক্ষ বিতর্কিত লেখিকা তাসলিমা নাসরিনের এই অসৎ রচনার বিষয়টি বুঝতে পেরেছেন। তারা ইতোমধ্যে সম্পাদকের কলমে বিষয়টির জন্যে দুঃখ প্রকাশ করেছেন। আমরা পত্রিকাটির কর্তৃপক্ষের কাছে আশা করব, তারা ভবিষ্যতের জন্যে সতর্ক হবেন। বিতর্ককে উপজীব্য করে যারা সাম্প্রদায়িক উস্কানি দিয়ে দেশে অশান্ত পরিবেশ সৃষ্টি করতে চায়, সেই তাসলিমা নাসরিনরা যতদিন পর্যন্ত এ ধরনের অসততা পরিহার না করবে, ততদিন পর্যন্ত তারা তাদের পত্রিকায় এমন পতিত লেখকদের লেখা স্থান দেবে না।\nআশা করি, দেশের প্রতি, দেশের নাগরিকদের বিশ্বাসের প্রতি শ্রদ্ধার জায়গা থেকে পত্রিকাটি এই সৎসাহস দেখাবে।


হুয়াওয়ের পাশ থেকে সরে যাচ্ছে এআরএম! - Hollywood Bangla News\nহুয়াওয়ের পাশ থেকে সরে যাচ্ছে এআরএম!\nMay 22, 2019, 2:23 PM, Hits: 1086\nহ-বাংলা নিউজ : যুক্তরাষ্ট্রের বাণিজ্য নিষেধাজ্ঞার কবলে পড়ে এমনিতেই বেকায়দায় আছে চীনা টেক জায়ান্ট হুয়াওয়ে। প্রতিষ্ঠানটির অস্বস্তি আরও বাড়িয়ে দিয়েছে চিপ ডিজাইনার কোম্পানি এআরএম। যুক্তরাজ্যভিত্তিক কোম্পানিটি নিজেদের কর্মীদের জানিয়েছে, মার্কিন নিষেধাজ্ঞা মেনে হুয়াওয়ের সঙ্গে সম্পর্ক ছিন্ন করবে তারা। ফলে চিপের নকশা নিয়েও বিপদে পড়তে যাচ্ছে হুয়াওয়ে।\nএ সংক্রান্ত একটি নথি সংবাদমাধ্যম বিবিসির হাতে পৌঁছেছে। বিবিসি বলছে, এআরএম তাদের কর্মীদের এ বিষয়ে জানিয়েছে। যদিও হুয়াওয়ের সঙ্গে সম্পর্ক ছিন্ন করার বিষয়ে সুনির্দিষ্ট কোনো মন্তব্য করতে রাজি হয়নি এআরএম। আজ বুধবার এক বিবৃতিতে কোম্পানিটি জানায়, তাদের নকশায় যুক্তরাষ্ট্রভিত্তিক প্রযুক্তি ব্যবহার করা হয়। তাই মার্কিন সরকারের সাম্প্রতিক সিদ্ধান্ত ও এ সংক্রান্ত সব বিধি-নিষেধ তারা মেনে চলবে। অবশ্য হুয়াওয়ের সঙ্গে সম্পর্ক ছিন্ন করার সিদ্ধান্ত নিয়ে কোনো মন্তব্য করতে রাজি হয়নি প্রতিষ্ঠানটি।\nবাজার বিশ্লেষণকারী প্রতিষ্ঠান সিসিএস ইনসাইটের কর্মকর্তা জিওফ ব্লেবার বিবিসিকে বলেন, যুক্তরাষ্ট্র সরকার যদি দীর্ঘ মেয়াদের জন্য এই নিষেধাজ্ঞা বহাল রাখে তাহলে হুয়াওয়ের ব্যবসায়িক কার্যক্রমে ‘অপূরণীয়’ ক্ষতি হবে। হুয়াওয়ের বেশির ভাগ চিপ এআরএমের প্রযুক্তি ব্যবহার করে নকশা করা হয়। নিষেধাজ্ঞা বহাল থাকলে নিজস্ব চিপ তৈরি করতে বেকায়দায় পড়বে হুয়াওয়ে।\nজাপানি টেলিকম প্রতিষ্ঠান সফটব্যাংকের মালিকানাধীন হওয়ার আগ পর্যন্ত যুক্তরাজ্যের সবচেয়ে বড় প্রযুক্তি বিষয়ক কোম্পানি বলে ধরা হতো এআরএম’কে। ১৯৯০ সালে প্রতিষ্ঠিত কোম্পানি এআরএমের সদর দপ্তর যুক্তরাজ্যের কেমব্রিজে। যুক্তরাষ্ট্রেও কোম্পানিটির ৮টি অফিস আছে।\nএআরএমের এমন সিদ্ধান্তের পর এক বিবৃতিতে নিজেদের প্রতিক্রিয়া জানিয়েছে হুয়াওয়ে। বিবৃতিতে কোম্পানিটি বলেছে, ‘আমরা আমাদের অংশীদারদের সঙ্গে বিদ্যমান সুসম্পর্কের কদর করি। কিন্তু আমরা এটাও বুঝতে পারছি, তাদের মধ্যে কেউ কেউ রাজনৈতিক সিদ্ধান্তের কারণে বর্তমানে বেশ চাপের মুখে রয়েছে। আমরা আত্মবিশ্বাসী যে, খুব শিগগিরই এই পরিস্থিতির নিরসন হবে। বিশ্বজুড়ে আমাদের গ্রাহকদের কাছে বিশ্বমানের প্রযুক্তিসম্পন্ন পণ্য পৌঁছে দেওয়াই আমাদের প্রধান লক্ষ্য।’\nএর আগে গত সোমবার যুক্তরাষ্ট্র সরকারের ঘোষণা অনুযায়ী মার্কিন টেক জায়ান্ট গুগল ঘোষণা দেয়, এখন থেকে হুয়াওয়ের অ্যান্ড্রয়েড অপারেট সিস্টেমে কিছু সেবার আর কোনো আপডেট ভার্সন দেবে না তারা। এর ফলে নতুন হুয়াওয়ে স্মার্টফোনগুলোতে জিমেইল, ইউটিউব, গুগল ম্যাপসের মতো অ্যাপগুলো আর থাকবে না। তবে এরপর যুক্তরাষ্ট্রের বাণিজ্যমন্ত্রী উইলবার রস এক বিবৃতিতে জানান, হুয়াওয়ের ওপর নির্ভরশীল প্রতিষ্ঠানগুলোকে বিকল্প ব্যবস্থা করতে সময় দেওয়ার জন্য এ নিষেধাজ্ঞা তিন মাসের জন্য শিথিল করা হয়েছে।


আমরা যা জানি এবং জানি না.......! - Unlimited News 24।।আনলিমিটেড নিউজ\nআমরা যা জানি এবং জানি না…….!\nউপ-সম্পাদকীয় | তারিখঃ আগস্ট ১৭, ২০২০ | নিউজ টি পড়া হয়েছেঃ 1267 বার\nইফতেখায়রুল ইসলামঃ সমাজে যৌনকর্মী হিসেবে পরিচিত যে নারী, তিনিও যদি শারীরিক নির্যাতনের অথবা যৌন হয়রানির শিকার হোন তারও অধিকার আছে আইনী সেবা পাবার! শারীরিক সম্পর্ক স্থাপনে অনীহা প্রকাশ করার সাথে সাথেই তার উপর শারীরিক বল প্রয়োগ আইনত দন্ডনীয় অপরাধ হয়ে যাবে! আইনের সৌন্দর্য এখানেই! হ্যা প্রমাণ করতে সময় লাগলেও দিনশেষে সিস্টেমের বাইরে কিছুই হয় না!\nঅন্যদিকে আমাদের দেশে একটি খুব মজার বিষয় আছে, কারো নামে মামলা হলেই আমরা ধরে নেই সে অপরাধী! অথচ সকল সাক্ষ্য, প্রমাণ শেষে অভিযুক্ত ব্যক্তি নিরপরাধী প্রমাণিত হতেই পারেন, নির্দোষ বলা হলে কখনোই তাকে আর অপরাধী বলা যাবে না! মামলায় অভিযুক্ত হয়ে নিরপরাধ প্রমাণিত হওয়ার এরকম উদাহরণ হাজারে হাজারে আছে। ভুক্তভোগী মাত্রই এই বলার সাথে নিজেকে কানেক্ট করতে পারবেন। মামলা হওয়ার পর, আমরা যেটি করি, “আরে জানো না তার নামে তো মামলা হইছে, ঘটনা না ঘটাইলে কি আর হয়েছে”!? সিটিজেন জার্নালিস্টগণ এসব বিষয়কে এমন পর্যায়ে নিয়ে এসেছেন যে এখন মূল ধারারও কেউ কেউ ত্বরায় পড়ে যান! এটা খুবই ভয়াবহ একটি বিষয়! আমি সবসময় মূলধারা ও সিস্টেমের উপর বিশ্বাস রাখতে চাই; কিছু সীমাবদ্ধতা থাকলেও এর বিকল্প কিছু নেইও! কারণ দিন শেষে নির্ভরতা বলেন আর পার্থিব জীবনের শেষ আশ্রয়স্থল যাই বলেন না কেন, তার সমাধান সিস্টেমেই নিহিত!\nডেমরা জোনের এসি হিসেবে দায়িত্ব পালনকালে, এক নারী নিজে ধর্ষিতা হয়েছেন মর্মে, ৩ মাস পর অভিযোগ নিয়ে আসেন! ওসি শুনলেন তার মনে সন্দেহ হলো, তিনি আমার কাছে পাঠালে আমারও কিঞ্চিত সন্দেহ হলো! তিনি জোরালোভাবে বলছিলেন আমরা যদি মামলা না নেই তিনি তাৎক্ষণিক সাংবাদিক ডেকে প্রেস কনফারেন্স করবেন! একই রকম একটি ঘটনা নিয়ে তখন চারপাশ তোলপাড়, তাও ওসি সাহেব খোঁজ খবর নিয়ে মহিলার মামলা গ্রহণ করলেন অবশেষে। এখন কেউ তো আর দৈবশক্তি নিয়ে বসে নাই, কার মনে কি চলে সেটি তো আর বুঝে ফেলার কায়দা নেই! তাই নিয়ম অনুসারে মামলা নেয়াটাই যথাযথ প্রক্রিয়া! মামলা নেবার পর তদন্ত প্রক্রিয়ার কয়েকদিন যেতে না যেতেই তথ্য প্রযুক্তি ও অন্যান্য আনুসঙ্গিক সাক্ষের ভিত্তিতে আমরা বুঝে গেলাম এটি একটি মিথ্যা মামলা! কিন্তু আমাদের সমাজ? মামলা হয়েছে মানে ওই লোককে অপরাধী হিসেবে ঘোষণা দিয়ে দিয়েছেন অনেকেই! সেই চাপের সময় অফিসার ইনচার্জ যদি মামলা না নিতেন তখন পত্রিকায় শিরোনামটি যেমন হতে পারতো “ধর্ষিতার মামলা নিলেন না অমুক থানার পুলিশ”! মামলা নেয়ার পর যেটি সত্যি সত্যি লিখা হলো, “ধর্ষণের মিথ্যা মামলা নিলো অমুক থানা পুলিশ”! যাওয়ার রাস্তাটি আসলে কোথায়? নিজেকে এমন সিচুয়েশনে দাঁড় করিয়ে উত্তর খুঁজবেন আশা করি! পরবর্তী সময়ে পুলিশ সেই মামলায় ‘চূড়ান্ত রিপোর্ট মিথ্যা’ প্রতিবেদন দিয়ে বাদিনীর বিরুদ্ধে দন্ডবিধির ২১১ অনুসারে ব্যবস্থা নেবার অনুরোধ জানিয়ে বিজ্ঞ আদালতের কাছে প্রতিবেদন জমা দেন। এখানে দায় আসলে কার? এসব ভাবনা কি আমাদের মননে, মগজে নাড়া দেয় কখনো? এই অস্থির সময়কে নিয়ে আমি ভীষণ ভীত!\nসাদা চোখে দোষারোপ করে ফেলা অনেক সহজ, অনেক সহজের উত্তর আপনাদের সাদা চোখ দেখেনা, জানতেও পারেনা। আর আমাদের জানানোর সময়ও নেই। দোষীকে নিয়ে প্রতিবাদ করুন, তার সর্বোচ্চ শাস্তি নিশ্চিত করুন সেটা সাধারণের মত আমাদেরও চাওয়া! কিন্তু আইন যেমনটি বলে, একজন নিরপরাধীও যেন শাস্তি না পান! ব্যক্তি আমি থেকে ধরে আপনারা, আমরা কেউ কি আইনের এই সৌন্দর্যের সাথে একমত হতে পেরেছি? আদৌ কি পারবো? ভুল শুধু একদিকেই হয়না, হয়নি, হবেনা! ভুল চারিদিকে হয় এবং হচ্ছে … কিন্তু সেটি স্বীকার করে নেবার জন্য যে মানসিক শক্তি বা দৃঢ়তার প্রয়োজন, তা থেকে আমরা যোজন যোজন দূরে দাঁড়িয়ে আছি!


জাপানের চিঠি: শিক্ষিতদের কুসংস্কার! - bdnews24.com\nজাপানের চিঠি: শিক্ষিতদের কুসংস্কার!\nPublished: 2017-10-11 10:48:21.0 BdST Updated: 2017-10-11 10:48:21.0 BdST\nআগে একটা সময় ছিল, যখন কুসংস্কার বিশ্বাসী বলতে ‘অশিক্ষিত’ মানুষদের বুঝানো হতো। কিন্তু দিনে দিনে আমার সেই বিশ্বাসটির পরিবর্তন এসেছে।\nআমি এখন মনে করি, এই দেশে ‘কুসংস্কার’ আর ‘গুজবে’ সবচেয়ে বেশি বিশ্বাস করে আমাদের এই শিক্ষিত সমাজ। স্নাতক-স্নাতকোত্তর শেষ করেও এরা নিজেদের বিবেক-বুদ্ধিকে কাজে লাগাতে অপারগ।\nআপাতত আমি মনে, বাংলাদেশের পিছিয়ে যাওয়ার জন্য এই শিক্ষিত গোষ্ঠী বেশি দায়ী। এই গোষ্ঠীর কানের ককলিয়া এতোটাই সেনসেটিভ যে কেউ কোনো বার্তা ছড়িয়ে দিতে বললেই অনায়াসে সেইগুলো বিলি করতে দ্বিধা করে না।\nসম্ভবত দুই দশক আগে আমরা প্রাথমিক বিদ্যালয়ে পড়তাম, তখন মাঝে মধ্যে ছোট একটা কাগজ পেতাম। যেখানে উল্লেখ করা হতো, ওমুক ব্যক্তি স্বপ্নে দেখেছেন, ‘ধর্মীয় বাণী সম্পর্কিত’ কাগজটি ৪০ কপি বিলি করলে অনেক ধন-সম্পদের মালিক হবেন। অথবা বলা হতো, যে ব্যক্তি এই কাগজ ৫০ জনকে দেবে না, দুই সপ্তাহ পর তার পরিবারের কেউ মারা যাবে ইত্যাদি।\nক্লাসে সেই সময় দেখতাম, যে বন্ধুটি কাগজের অভাবে স্কুলে অংক করেনি, সেই বন্ধুটিও কাগজ কেটে কেটে হাতে লিখে সবাইকে বিলি করতো। এতোদিন পরও আমাদের বিশ্বাসের জায়গায় কোনো কমতি নেই। বিজ্ঞানের উৎকর্ষতার সাথে সাথে আমরা আমাদের বিচার-বুদ্ধি গিলে খেয়ে ফেলছি।\nএমন কোনো হুজুগে ঘটনা নেই, যেগুলোর ম্যাসেজ ফেইসবুকে এসেছে, আর তা আমার মহান ফেইসবুকের বন্ধুরা দিতে ভোলেনি। কয়েকদিন আগে ‘ব্লু হোয়েল’ আতঙ্ক নিয়ে বেশ কিছু ম্যাসেজ ইনবক্সে পেয়েছিলাম, যার মধ্যে বলা হয়েছে +917574999093 এই নম্বর থেকে কোনো ফোন আসলে যেন রিসিভ না করি। আর করলেই নাকি এই মরণব্যাধি আমাকে গিলে খাবে!\nআমি বিশ্বাস করতে পারছি না, আমাদের প্রজন্মের মনে এই বিষ কারা ঢোকাচ্ছে? আমি নিজে গতকাল অন্তত অর্ধ শতবার এই নম্বরে ফোন দিয়েছি, আর সব সময় বন্ধ পেয়েছি। নম্বর কোড দেখেও তো কারও মনে প্রশ্ন জাগতে পারতো, এটা কোন দেশের নম্বর?\nআবার ধরুন, আপনার ফোনে ইন্টারনেট-ই নেই কিংবা জাভা ভার্সন, তাহলে এই স্মার্টফোনের গেইম চলবে? কিংবা কীভাবে স্বয়ংক্রিয়ভাবে আপনার অ্যাপস স্টোর থেকে গলিয়ে আপনার মোবাইলে আসবে?\nআহা, আমাদের শিক্ষিত জাতি! সারাদিন আমরা ফেইসবুকে ডুবে থাকতে পারি, কিন্তু একটা তথ্য যাচাই করার মুরোদ নেই। যে গেইমটি নীরব ঘাতক হিসেবে পরিচিত হয়েছে, সেই গেইম নিয়ে গতকাল আমার জাপানি বন্ধুদের সাথে বেশ আলোচনা করেছিলাম।\nযে দেশটির মানুষ ভিডিও গেইমের জন্য চাকরি ছেড়ে, যারা সারা বিশ্বে ভিডিও গেইম সরবারহ করে কোটি কোটি টাকা আয় করছে, সেই দেশের মানুষ ‘ব্লু হোয়েল’ চিনলোই না? চিনবেই বা কেমন করে, এই ধরনের হুজুগে বিষয় তো জাপানিদের মাথা খেতে পারবে না। কারণ, ওরা জানে যে গেইমটি সহজে উন্নয়নশীল দেশগুলোর মানুষকে খাওয়ানো যাবে।\nআমি আমার জাপানি বন্ধুকে বললাম, “আচ্ছা, তোমাদের দেশে তো আত্মহত্যার প্রবণতা বেশি। তাহলে তোমরা কেনো এই গেইম খেলে মরছো না?” তখন ও বললো, “নাদিম, আমরা সেপ্পোকো করি, যাকে বলা হয় ‘অনার সুসাইড’। তার মানে এই না যে এমন বাজে গেইমের জন্য আমাদের আত্মহত্যাকে দূষিত করতে হবে।”\nযেহেতু এই গেইম জাপানে চালু হয়নি, সেহেতু এই গেইমে মৃত্যুর প্রশ্নই ওঠে না। শুধু তাই নয়, এই ধরনের গেইম দেশটি ডাউনলোড লিংকেই ব্লকড।\nগেইমটি হোক্স। এটা ধরে নিলাম, আপনার দেশের মানুষ কোনো প্রকার কারণ ছাড়াই বিশ্বাস করে, তাহলে যারা বিটিআরসিতে আছেন, তারা কি বোঝেন না, এই আইপি বন্ধ করা দরকার? প্রযুক্তির বিপরীত শব্দের প্রয়োগ রোধ করবে কারা?\nগতকাল রাতে আবার নতুন একটা ম্যাসেজ পেলাম ইনবক্সে। এক ছোট বাচ্চা তার বাবার চিকিৎসার জন্য অর্থ যোগাড় করতে একটা ছবি শেয়ার করলে নাকি সে এক টাকা করে পাবে। কে দেবে, কোথায় থেকে আসবে সে টাকা? মার্ক জুকারবার্গ দেবে? হাস্যকর যুক্তি দিয়ে ইনবক্স ভরিয়ে আমাদের বন্ধুরা প্রমাণ করতে চাচ্ছে, তারা অনেক মহৎ।\nযে বন্ধুটি ফেইসবুকে কয়েক বছর থাকার পরও কোনোদিন ম্যাসেজ করেনি, সে কিনা আমার ও আমাদের পরিবারের ভালোর জন্য বার্তাগুলো পাঠিয়ে নিজের দায়িত্ব পালন করে যাচ্ছে। আহা, বন্ধু আমার!\nএই যে গত এক মাস ধরে প্রধানমন্ত্রী শেখ হাসিনার নোবেল পুরস্কার নিয়ে প্রচারণা সত্যি বোকামির সর্বোচ্চ পর্যায়ে গিয়েছিল। গুজব কত ধরনের হতে পারে, এটা তার জ্বলন্ত প্রমাণ। নাম সর্বস্ব কিছু অনলাইন পত্রিকা আর ফেইসবুকের প্রচারণায় পেয়ে গেল প্রধানমন্ত্রীর নোবেল পুরস্কার।\nআপনি এখন পর্যন্ত কোনো পত্রিকা বা ম্যাগাজিন দেখাতে পারবেন না যেখানে নোবেল পুরস্কারের সম্ভাব্য প্রার্থীর নাম এসেছে, এরপর তিনি নোবেল পুরস্কার পেয়েছেন? দেখুন না এই বছরের কথা, যারা নোবেল পুরস্কার পেয়েছেন, তাদের প্রতিক্রিয়ার কথা। কেউ কি আগে থেকে নোবেল পাওয়ার আশায় বিভোর হয়ে ছিলেন?\nগত এক দশকের বেশি সময় ধরে জাপানের উপন্যাসিক হারুকি মুরাকামির নোবেল জয়ের সম্ভাব্যতা নিয়ে প্রতি বছরই আলোচনা হচ্ছে। কই, তিনি কি তা পেয়েছেন? যেখানে নোবেল কমিটি কঠোরভাবে নির্বাচন প্রক্রিয়া সম্পূর্ণ করে, সেখানে এই বিষয়ে আলোচনা করার মানে হলো- সেটা হারানো।\nতবে হ্যা, এই ক্ষেত্রে ব্যতিক্রম কেবল ‘মার্কিন প্রেসিডেন্ট’রা। নোবেল কমিটি মনে হয় এই জায়গাটিতে এসে তাদের আবেগ ধরে রাখতে পারে না। তাই এমনিতেই মার্কিন প্রেসিডেন্টরা নোবেল পাওয়ার দৌঁড়ে এগিয়ে থাকেন।\nআচ্ছা ধরুন, আপনি শেখ হাসিনাকে খুব ভালবাসেন। তার নেতৃত্বকেও ভালবাসেন। আর এই ভালবাসার মানে এই নয় যে তাকে বিশ্ববাসীর কাছে হাসির পাত্র বানাবেন। ফেইসবুকে ‘Nobel prize’ পেইজে যখন থেকে স্ট্যাটাস আপডেট হতে শুরু করেছে, তখন থেকে আমরা বাঙালিরা যে কমেন্টগুলো করেছি, তা কি কেউ পড়েছেন? দেখুন না আমাদের শান্তির পরিচয় কেমন হয়? এইসব অসাড় মন্তব্য দেখে আমি সত্যিই লজ্জিত। আর নোবেল পাওয়া নিয়েও ইনবক্সে ম্যাসেজ কম ছিল না।\nশুধু আজ নয়, এর আগেও যে বার্তাগুলো আমি পেয়েছি, যারা আমাকে দিয়েছে, তারা সবাই বিশ্ববিদ্যালয় পাঠ চুকিয়েছেন। আবার এর মধ্যে বিশ্ববিদ্যালয়ের শিক্ষকও আছেন। যে শিক্ষা আমাদের মনের অন্ধকার দূর করতে পারেনি, সেই শিক্ষার আদৌ কি প্রয়োজন আছে? যে শিক্ষা সহজে গুজবকে গিলিয়ে দিতে পারে, সেই শিক্ষার বাধবাধ্যকতা কি খুব জরুরি?\nএইভাবে একটা জাতি চলতে পারে না। এই বার্তাগুলো দেখার পর নিজেকে সত্যিই অসহায় লাগে। যে গ্রুপটি একাত্তরে যুদ্ধের সময় বাংলাদেশ ভারত হয়ে যাবে প্রচারণা করেছিল, যে গ্রুপটি চাঁদে তাদের যুদ্ধাপরাধী ব্যক্তিকে কোনো প্রকার ঝামেলা ছাড়াই দেখতে পেয়ে মরার মিছিল তৈরি করে, তারাই বাঁশের দূর্গ তৈরি করে ফেইসবুকে এই প্রপাগান্ডাগুলো ছড়িয়ে আমাদের জাতির তেরোটা বাজিয়ে ছাড়ছে।\nএরা এমনই উর্বর মস্তিষ্কের অধিকারী যে নাম-কা-ওয়াস্তে একবার কোনো ইস্যু বিশ্বাসযোগ্য করে প্রচার করতে পারলেই এদের ফায়দা। কারণ, এরা তো অন্ধকারে শিকার করতে বেশি ভালবাসে। গ্রামের অশিক্ষিত মানুষদের পুঁজি করেই এরা টিকে আছে, তাই শিক্ষিত গোষ্ঠীর আগা-মাথা খাওয়ার প্রস্তুতি নিয়ে আছে। সুযোগ পেলেই ‘গুজবের’ হুলিয়া জারি হয়ে যাবে।\nহোক্স আমরা গিলে খাই। অনায়াসে আমরা গুজবকে রপ্ত করতে পারি। নাসিরনগরের রসরাজ কিংবা রামুর মতো ঘটনা রুখতে চাই পরিকল্পনা। প্রযুক্তি অনেক আসবে, তবে ক্ষতিকর দিকগুলো রুখবার ক্ষমতা থাকা বাঞ্ছনীয়।\nলেখক: এস এম নাদিম মাহমুদ, জাপান প্রতিনিধি\nজাপানের চিঠি: ধর্মীয় উৎসব সবার\nজাপানের চিঠি: কুমামতো ক্যাসেলের ক্ষত\nউত্তর আমেরিকায় ‘নজরুল সম্মেলন’\nযুক্তরাষ্ট্রের আটলান্টায় রবীন্দ্র-নজরুল সন্ধ্যা\nবঙ্গবন্ধুর ঘাতকদের ফিরিয়ে দেওয়ার দাবিতে জর্জিয়ায় সমাবেশ


'টয়লেটগেট' কেলেঙ্কারি তে শ্রীলঙ্কার ক্রিকেট -\n‘টয়লেটগেট’ কেলেঙ্কারি তে শ্রীলঙ্কার ক্রিকেট\nসময় : ১০:২২ পূর্বাহ্ণ , তারিখ : ৩১ জুলাই, ২০১৭\n‘টয়লেটগেট’ কেলেঙ্কারি! সে আবার কি! শ্রীলঙ্কার ক্রিকেটে এখন এটা নিয়েই তোলপাড়। সেখানকার মিডিয়ায় ‘টয়লেটগেট কেলেঙ্কারি’ টার্মটা পেয়ে গেছে জনপ্রিয়তা। আর তা ঘটেছে শ্রীলঙ্কার দুজন সিনিয়র ক্রিকেটারের বিরুদ্ধে ক্রিকেটের সর্বোচ্চ সংস্থা আইসিসির তদন্ত শুরু করা নিয়ে। যে সন্দেহটা আইসিসির অ্যান্টি করাপশন ইউনিটের মনে ঢুকেছে ওই দুই সিনিয়রের আচরণের কারণে আর ড্রেসিং রুমের টয়লেটে একটি বিশেষ ডিভাইস পাওয়ার পর।\nশ্রীলঙ্কা ক্রিকেট বোর্ড (এসএলসি) কেলেঙ্কারির কোনো কথা স্বীকার করছে না। কিন্তু আইসিসির অ্যান্টি করাপশন ইউনিট যে তদন্ত শুরু করেছে তা তো আর ঢাকতে পারছে না তারা। এসএলসির প্রধান নির্বাহী কর্মকর্তা আশলে ডি সিলভা বলেছেন, ‘এরকম কিছু ঘটেছে বলে আমাদের জানা নেই।\nতবে আইসিসির অ্যান্টি-করাপশন ইউনিট স্বাধীন তদন্ত চালাচ্ছে।’\nঅভিযুক্তদের একজন সামপাথ হেটিয়ারাচ্চি। জিম্বাবুয়ে গত মাসে যখন শ্রীলঙ্কা সফর করে তখন তিনি ড্রেসিং রুমে একটি মিটিংয়ে ছিলেন। লঙ্কান বোর্ড অবশ্য জানাচ্ছে, হেটিয়ারাচ্চিকে তাদের দেশের ক্রিকেটের বিশেষ এক দায়িত্ব দেওয়া হচ্ছে। এখনো ঘোষণা আসেনি। কিন্তু তার এরকম হঠাৎ টিম মিটিংয়ে অংশগ্রহণে কেউ বাধা দিতে পারবে না।\nকিন্তু ওই দেশের মিডিয়াই বলছে এখন আঁধার যুগে শ্রীলঙ্কার ক্রিকেট। বিতর্ক পিছু ছাড়ছে না। ক্রমাগত ব্যর্থতা তাদের। মাত্রই তারা ভারতের কাছে সিরিজের প্রথম টেস্টে বাজেভাবে হেরেছে। তার আগে জিম্বাবুয়ের বিপক্ষে দেশের মাটিতেই একমাত্র টেস্টে হারতে হারতে জিতেছে। কিন্তু শেষ রক্ষা হয়নি ওয়ানডে সিরিজে। সেটি হেরেছে তারা। তাদের নিয়মিত অধিনায়ক অ্যাঞ্জেলো ম্যাথুজ এরপর পদত্যাগ করেন। আর এই যে শ্রীলঙ্কার ক্রিকেটে টয়লেটগেট কেলেঙ্কারি, এই বছরে এরকম দ্বিতীয় কেলেঙ্কারিতে পড়ল তারা। গত মার্চে পি সারা ওভালে বাংলাদেশের কাছে সিরিজের দ্বিতীয় টেস্ট হারে শ্রীলঙ্কা। এরপর আইসিসির অ্যান্টি করাপশন ইউনিট শ্রীলঙ্কার ক্রিকেটারদের সাথে কথা বলেছিল।


Bengali news: Streaming platforms, online news brought under I&B ministry | Sangbad Pratidin\nইচ্ছেমতো দেখানো যাবে না নগ্নতা-অশালীনতা, এবার OTT প্ল্যাটফর্মেও কড়া নজর কেন্দ্রের\nPublished by: Paramita Paul | Posted: November 11, 2020 2:56 pm| Updated: November 11, 2020 3:04 pm\nসংবাদ প্রতিদিন ডিজিটাল ডেস্ক: আর ‘স্বাধীন’ নয় OTT প্ল্যাটফর্ম! এবার থেকে অনলাইন অডিও ভিসুয়াল কনটেন্ট থেকে সংবাদ (Online news), সবেতেই কড়া নজর রাখবে কেন্দ্র সরকার। বুধবার এই মর্মে বিজ্ঞপ্তি জারি করল তাঁরা। অনলাইন প্ল্যাটফর্মকে আইনে বাঁধতেই কেন্দ্রীয় সরকার এই পদক্ষেপ করল বলে মনে করছে ওয়াকিবহাল মহল।\nজল্পনা চলছিল অনেকদিন ধরেই। সম্প্রতি সুপ্রিম কোর্টে এক মামলা চলাকালীনও কেন্দ্র সরকার ডিজিটাল মিডিয়ার জন্য নির্দিষ্ট আইন আনার পক্ষে সওয়াল করেছিল। এবার সেই জল্পনাই সত্যি হল। সরকারের তরফে জারি নির্দেশিকায় বলা হয়েছে, এবার থেকে অনলাইন ফিল্ম এবং নিউজ কন্টেন্ট. সমসাময়িক ঘটনা সম্পর্কিত অনুষ্ঠান তথ্য সম্প্রচার মন্ত্রকের (I&B ministry) আওতাভুক্ত হবে। অর্থাৎ মুদ্রণ, বৈদ্যুতিন মিডিয়ার মতো ওটিটি প্ল্যাটফর্মেও এবার থেকে সরকারের কড়া নজর থাকবে।\nসময়ের সঙ্গে সঙ্গে ওটিটি প্ল্যাটফর্ম ও ডিজিটাল সংবাদ মাধ্যমের চাহিদা বেড়েছে। ইন্টারনেট আর স্মার্টফোনের দৌলতে দেশের কোণায় কোণায় পৌঁছে গিয়েছে এই মাধ্যম। বিশেষ করে লকডাউনের সময় আট থেকে আশি, সকলের কাছে প্রিয় হয়েছে OTT। সে দিকে নজর রেখে ভারতের বাজার দখল করতে নেমেছে নেটফ্লিক্স, আমাজন প্রাইম, হটস্টারের মতো জনপ্রিয় ওয়েব মাধ্যমগুলি।\nউল্লেখ্য, এতদিন ডিজিটাল কন্টেন্টের উপর কোনও সরকারি নিয়ন্ত্রণ ছিল না। নিউজ পোর্টালগুলির জন্য কোনও বিশেষ আইন ছিল না। ফলে বিভিন্ন ওয়েব সিরিজে যথেচ্ছ যৌনাচার, অশ্লীল ভাষা প্রয়োগ কিংবা হিংসাত্মক ঘটনার দেখানোর অভিযোগ উঠেছে। কখনও কখনও আবার সে সব ওয়েব সিরিজের বিষয়বস্তুও প্রশ্নের মুখে পড়েছে। তেমনই সরকার বিরোধী কোনও ওয়েব সিরিজ তৈরিতেও সমস্যা হত না। আবার নিউজ পোর্টালগুলির বিরুদ্ধেও অনেক সময় বহু ভুল তথ্য প্রচারেরও অভিযোগ উঠেছে। কিন্তু নির্দিষ্ট আইন না থাকায় এগুলি নিয়ন্ত্রণ করা যায়নি। এবার সরকার সেই নিয়্ন্ত্রণের পথে হাঁটছে বলেই মনে করছে ওয়াকিবহাল মহল। তাঁদের কথায়, এবার আইনি মারপ্যাঁচে ওটিটি প্ল্যাটফর্ম ও ডিজিটাল সংবাদ মাধ্যমও স্বাধীনতা হারাতে চলেছে।\nএতদিন ডিজিটাল কন্টেন্টের উপর কোনও সরকারি নিয়ন্ত্রণ ছিল না।\nঅনলাইন অডিও ভিসুয়াল কনটেন্ট থেকে সংবাদ, সবেতেই কড়া নজর রাখবে কেন্দ্র সরকার।


বস্তু কাকে বলে? - রোদ্দুরে\nভাঙায় কোন বাহাদুরী নাই — সম্পাদকীয়, দৈনিক ইত্তেফাক, ৩ ফেব্রুয়ারী, ১৯৭১\nমূলপাতা > জ্ঞানকোষ > বস্তু কাকে বলে?\nবস্তু কাকে বলে?\nby Anup Sadi - July 1, 2019 July 1, 2019 0\nচেতনায় প্রতিফলিত বটে, কিন্তু চেতনা নিরপেক্ষ বাস্তব অস্তিত্বকে বস্তু (ইংরেজি: Matter) বলা হয়। বস্তুর অসংখ্য প্রকাশ, সর্বপ্রকার প্রকাশ, বিভিন্ন প্রকাশের পারস্পরিক ক্রিয়া প্রতিক্রিয়ার সম্পর্ক, গতি সব কিছুর ধারক হচ্ছে বস্তু। গতি আর বস্তু ভিন্ন সত্তা নয়। গতিময়তা হচ্ছে বস্তুর অচ্ছেদ্য চরিত্র। কাজেই বিশেষ প্রকাশের বাইরে গতিহীন অনড় কোনো নির্বিশেষ বস্তুকে খুঁজে পাওয়া যেতে পারে না। বিভিন্ন প্রকাশকে তাদের গতি এবং পারস্পরিক সম্পর্কের ভিত্তিতে জানাই বস্তুকে জানা।\nবস্তু নিয়ত বিবর্তিত হচ্ছে। বস্তুর বিবর্তনে যেমন চেতনার উদ্ভব ঘটছে, তেমনি চেতনার শক্তি বস্তুর বিবর্তনে এবং বস্তুর বৈচিত্রের বৃদ্ধিতে এক মাধ্যমের ভূমিকা পালন করে। বস্তুর বিকাশের একটি বৈশিষ্ট্য হচ্ছে তুলনামুলকভাবে সহজ থেকে জটিলতা প্রাপ্তি। বস্তুর বিকাশ যত জটিল, তত বিচিত্র তার প্রকাশ এবং তাদের মধ্যকার আভ্যন্তরীণ সম্পর্ক।\nবস্তুর বিকাশের চরম পর্যায়ে চেতনাসম্পন্ন মানুষের উদ্ভব ঘটেছে। চেতনা বস্তুর বিকাশের ফল হলেও চেতনা ও বস্তুর চরিত্র এত পরস্পরবিরোধী বলে মনে হয় যে, এই বিরোধিতার ভিত্তিতে ভাববাদী দার্শনিকগণ চেতনাকে বস্তুর সঙ্গে সম্পর্কহীন এবং বস্তুর চেয়েও আদি ও মূলসত্তা বলে দাবি করেন। ভাববাদী দার্শনিকদের অনেকের মতে চেতনা যে কেবল অ-বস্তু তাই নয়। চেতনাই বস্তুর মূল। বস্তু চেতনারই প্রকাশ কিংবা বস্তু চেতনার কল্পনা মাত্র।\nদ্বান্দ্বিক বস্তুবাদের মতে বস্তু এবং চেতনার মধ্যকার বিরোধিতা আপেক্ষিক। বস্তু এবং চেতনার মধ্যে চরম কোনো বিরোধিতা থাকতে পারে না। বস্তুর সঙ্গে চেতনাসম্পন্ন মানুষের যে সম্পর্ক তাতে মানুষ তার পরিবেশকে নিয়ত পরিবর্তিত করে বস্তুর নতুনতর প্রকাশের এবং তাদের নতুনতর সাংগঠনিক সম্বন্ধের উদ্ভব ঘটাতে সক্ষম এবং তা ঘটাচ্ছে। উৎপাদনের নতুনতর উপায়, দালানকোঠা, ঘর-বাড়ি তৈরি, রসায়ন ও পদার্থবিদ্যার বিধানসমূহের প্রয়োগে নতুনতর দ্রব্যসামগ্রীর সৃষ্টি-এসবই প্রকৃতি এবং পরিবেশের উপর মানুষের চেতনার হস্তক্ষেপের পরিফল।\nবিজ্ঞান ও কারিগরী কৌশলকে মানুষ যত আয়ত্ত করতে সক্ষম হয়েছে, বস্তুর প্রকাশের সংখ্যা এবং বৈচিত্র্য তত বৃদ্ধি পাচ্ছে। তাই মানুষ কেবল বস্তুর বিবর্তনের ফল নয়; মানুষ বস্তুর বিবর্তনের অন্যতম মাধ্যমও বটে। অর্থাৎ বস্তুর ক্ষেত্রে মানুষ কেবল সৃষ্টি নয়, মানুষ স্রষ্টাও। এই অভিমত ব্যক্ত করে দ্বান্দ্বিক বস্তুবাদের অন্যতম ব্যাখ্যাতা লেনিন বলেছিলেন, ‘মানুষের চেতনায় কেবল বাস্তব জগতের প্রতিফলন ঘটে না। মানুষের চেতনা বাস্তব জগতকে সৃষ্টিও করে।’\nআরো পড়ুন: ফয়েরবাখ সম্বন্ধে থিসিসসমূহ\n১. সরদার ফজলুল করিম; দর্শনকোষ; প্যাপিরাস, ঢাকা; জুলাই, ২০০৬; পৃষ্ঠা ২৮১-২৮২।\nঝুলছে দ্বান্দ্বিক বস্তুবাদ বস্তুবাদ\nআঁখি দুটি ঝরে হায় একা জেগে থাকি\nকথা দিয়ে এলে না\nNovember 16, 2019 November 18, 2019 0\nগ্রীষ্ম ও বর্ষা ঋতুতে বাহারি রঙের দোপাটি ফুল চাষের জমি প্রস্তুত ও পরিচর্যা পদ্ধতি by Dolon Prova\nশীত মৌসুমের সুগন্ধিযুক্ত চামেলি ফুলের বিভিন্ন জাতের চাষ ও পরিচর্যা পদ্ধতি by Dolon Prova\nনেত্রকোনায় অন্তরাশ্রম আয়োজিত কবিতা সন্ধ্যা ও কবিতা বিষয়ক আলোচনা অনুষ্ঠিত by বিশেষ প্রতিবেদক\nভারতীয় জনতা পার্টি ভারতের জনগণ, গণতন্ত্র, স্বাধীনতা ও মানবতার শত্রুদের সংগঠন by Anup Sadi\nকাশ্মীর হচ্ছে ভারতীয় উপমহাদেশের উত্তরতম ভৌগলিক অঞ্চল by Anup Sadi\nআধুনিক বাংলা গান (31) আলংকারিক ফুল (55) উদ্ভিদের গণ (58) ঔষধি ফল (28) ঔষধি মসলা (26) ঔষধি লতা (38) ঔষধি শাক (22) কিউকারবিটাসি (26) গীতিকার (28) গ্রিক দার্শনিক (24) জ্ঞান (22) তালিকা (24) দার্শনিক (54) ধর্ম (28) নারীমুক্তি (27) পদাতিক কাব্যগ্রন্থের কবিতা (24) পরাবাস্তব কবিতা (22) পার্টি (22) পুঁজি (21) প্রলেতারিয়েত (30) প্রেমের কবিতা (44) প্রেমের গান (42) ফরাসি লেখক (20) ফুল চাষের পদ্ধতি (23) বাণিজ্যিক ফল (28) বাস্তববাদী কবিতা (34) বিজ্ঞান (22) বিজ্ঞানী (21) বিপ্লব (35) বুর্জোয়া (26) ভারতের ইতিহাস (39) ভারতের স্বাধীনতা সংগ্রাম (25) মাও সেতুংয়ের উদ্ধৃতি (38) যুদ্ধ (44) রাজনৈতিক কবিতা (52) শোষণ (20) শ্রমিক (35) শ্রেণি (26) শ্রেণিসংগ্রাম (33) সমাজ (21) সাম্যবাদ (34) সাম্যবাদী কবিতা (21) সাম্রাজ্যবাদ (25) হাঁস (30) হেমাঙ্গ বিশ্বাসের গান (29)\nমাসিক সংরক্ষণাগার Select Month November 2019 (12) October 2019 (20) September 2019 (24) August 2019 (66) July 2019 (67) June 2019 (73) May 2019 (181) April 2019 (28) March 2019 (101) February 2019 (51) January 2019 (147) December 2018 (159) November 2018 (74) October 2018 (178) September 2018 (185) August 2018 (109) July 2018 (138) June 2018 (208) May 2018 (71) April 2018 (91) March 2018 (51) February 2018 (41) January 2018 (61) December 2017 (72) November 2017 (47) October 2017 (112) September 2017 (35) August 2017 (99) July 2017 (8) June 2017 (5) December 2016 (1) November 2016 (1) October 2016 (2) June 2015 (2) May 2015 (2) February 2015 (3) January 2015 (2) December 2014 (1) November 2014 (2) October 2014 (1) September 2014 (1) August 2014 (1) July 2014 (2) May 2014 (3) March 2014 (3) February 2014 (2) January 2014 (4) December 2013 (2) October 2013 (1) August 2013 (3) July 2013 (2) June 2013 (1) March 2013 (1) February 2013 (1) January 2013 (1) December 2012 (1) October 2012 (1) June 2012 (1) May 2012 (1) April 2012 (8) March 2012 (3) February 2012 (2)\nধলাগাল বাতাই বিশ্বে প্রায়-বিপদগ্রস্ত এবং বাংলাদেশের বিরল আবাসিক পাখি\nতুমি মৃত জেনেও\nOctober 5, 2017 October 13, 2018 0\nনওগাঁর মহাদেবপুরে ৮২ পাখি উদ্ধার, পাখি ব্যবসায়ীর জেল\nOctober 27, 2017 February 23, 2018 0


ভূঞাপুরে বন্যায় ক্ষতিগ্রস্থ কৃষক\n/ কৃষি অর্থনীতি / ভূঞাপুরে বন্যায় ক্ষতিগ্রস্থ কৃষক\nবন্যার পানি নেমে যাওয়ার সঙ্গে সঙ্গে ধানের চারা রোপনে ব্যস্ত কৃষক\nআমন ধানের চারা সংকট\nসাম্প্রতিক টাঙ্গাইলের ভূঞাপুরে যমুনা নদীতে পানি অস্বাভাবিকভাবে বৃদ্ধি পেয়ে নিম্নাঞ্চল ও গ্রামঞ্চলের ফসলি জমিতে পানি প্রবেশ করায় কৃষকের স্বপ্নের রোপনকৃত ধানের বীজতলা তলিয়ে নষ্ট হয়ে যায়। যার ফলে আমন ধানের মৌসুমে বিভিন্ন জাতের ধানের চারার তীব্র সংকট দেখা দিয়েছে উপজেলার ধান চাষীদের। এদিকে, বন্যার সময় ধানের চারা রোপন করার উপযুক্ত সময় হলেও বন্যার কারণে তা সম্ভব হয়নি। যার কারণে মাস খানেক পিছিয়ে গেলেও বর্তমানে ধানের চারা রোপনে ব্যস্ত সময় পার করছে কৃষকরা। কিন্তু ধান চাষে ব্যস্ততা বাড়লেও কৃষকদের ধানের চারা সংকটে পড়ায় দিশেহারা হয়ে পড়ছে তারা।\nএদিকে, গত জুলাই মাসের প্রথম সপ্তাহের শুরুতেই টানা ভারি বর্ষণ এবং উজানের পাহাড়ি ঢলে উপজেলার যমুনা নদীর বিভিন্ন অংশে খাল-বিল দিয়ে পানি প্রবেশ করে দেড় শতাধিক গ্রাম প্লাবিত হয়। এতে করে শত শত হেক্টর জমিতে আমন ধানের বীজতলা পানির নিচে তলিয়ে পচে নষ্ট হয়ে যায়। অপর দিকে কৃষকদের এমন পরিস্থিতিতে ধানের চারা প্রণোদনা দিতে চোখে পড়েনি।\nসরেজমিনে উপজেলার গোবিন্দাসী, নিকরাইল, গাবসারা, অলোয়া, অর্জুনা, ফলদা ও পৌরসভার বিভিন্ন গ্রাম ঘুরে কৃষকদের সাথে কথা বলে তাদের এ দুর্দশার চিত্র দেখা যায়। দেখা যায়, বন্যার পানি নেমে যাওয়ার সাথে সাথে ধান চাষে মাঠে নেমে পড়ে কৃষকরা। কিন্তু ধানের চারা গাছ নষ্ট হওয়ায় চারার সংকট দেখা দিয়েছে তাদের মাঝে। ফলে চাষিরা উঁচু অঞ্চলে যেখানে বীজতলা রয়েছে সেখানে ছুটছেন আমন ধানের চারা সংগ্রহে।\nউপজেলার গোবিন্দাসী, নিকরাইল, মাটিকাটা, কুঠিবয়ড়া ও শিয়ালকোল হাটে ঘুরে দেখা যায়, জলাবদ্ধতা ও বন্যায় বীজতলা নষ্ট হওয়ায় আমনের চারার দামও বেড়েছে কয়েক গুণ। তাই কৃষকরা বাধ্য হয়ে দ্বিগুণ দাম দিয়েই চারা সংগ্রহ করতে হচ্ছে কৃষকদের।\nউপজেলার গোবিন্দাসী ইউনিয়নের রুহুলী গ্রামের কৃষক দুলাল মিয়া বলেন, এবারের বন্যায় আমন চাষের বীজতলা নষ্ট হয়ে গেছে। জমিতে লাগানোর মতো একটি চারাও নেই। কোথাও ঘুরে ধানের চারা পাচ্ছি না। যা পাচ্ছি তার দামও অনেক চড়া। তিনি আরোও বলেন, এ পর্যন্ত কৃষি অফিস থেকে আমাদেরকে কোনো সহযোগিতা করতে আসেনি।\nউপজেলা কৃষি অফিসের তথ্যমতে জানা যায়, বন্যার কারণে উপজেলার গোবিন্দাসী, নিকরাইল, অলোয়া, অর্জুনা, ফলদা ও পৌর এলাকায় সবচেয়ে বেশী ক্ষতিগ্রস্থ হয়ে বীজতলায়। বোনা আমন ক্ষতি হয়েছে মোট ১ হাজার ১’শ ৯২ হেক্টর জমি। আউশ ধানের বীজতলা সর্বমোট ১ হাজার ১’শ ৯.৯০ হেক্টর জমি। এতে ক্ষতিগ্রস্থ কৃষক পরিবার রয়েছে ৭ হাজার ৪’শ ২০ জন। মোট ক্ষতিগ্রস্থ পরিবার রয়েছে ৮ হাজার ১’শ ও বোরো আমন ক্ষতি হয়েছে ১’শ ৭.২৫ হেক্টর জমি। ক্ষতিগ্রস্থ পরিবার রয়েছে ৬ হাজার ২’শ ১০ জন। এসব ক্ষতিগ্রস্থ পরিবারের মাঝে কৃষি প্রণোদনা সহযোগিতা করা হবে বলে জানায় কৃষি অফিস।\nউপজেলার কৃষি অফিসার মো. জিয়াউর রহমান বলেন, বন্যায় এ উপজেলায় যেসব এলাকায় ধানের বীজতলা নষ্ট হয়েছে সেসব ক্ষতিগ্রস্থ কৃষক পরিবারের মাঝে কৃষি প্রণোদনা দেয়ার উদ্যোগ নেয়া হয়েছে। কয়েক দিনের মধ্যই তাদের মাঝে ধানের চারা দিয়েও সহযোগিতা করা হবে। উল্লেখ্য এর আগে ভূঞাপুরে বন্যাকবলিতদের মাঝে ত্রাণ দিতে এসে কৃষিমন্ত্রী ড. আব্দুর রাজ্জাক কৃষকদের উদ্দেশ্যে বলেছিলেন, বন্যায় যেসব কৃষকদের বীজতলা ক্ষতিগ্রস্থ হয়েছে তাদেরকে আর্থিক সহযোগিতা করা হবে।